title: Smernica Európskeho parlamentu a Rady 2006/7/ES z  15. februára 2006  o riadení kvality vody určenej na kúpanie, ktorou sa zrušuje smernica 76/160/EHS

text:
               4.3.2006

               SK

               Úradný vestník Európskej únie

               L 64/37

      SMERNICA EURÓPSKEHO PARLAMENTU A RADY 2006/7/ES
   z 15. februára 2006
   o riadení kvality vody určenej na kúpanie, ktorou sa zrušuje smernica 76/160/EHS
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 175 ods. 1,
   so zreteľom na návrh Komisie (1),
   so zreteľom na stanovisko Európskeho hospodárskeho a sociálneho výboru (2),
   so zreteľom na stanovisko Výboru regiónov (3),
   konajúc v súlade s postupom ustanoveným v článku 251 zmluvy (4), vo svetle spoločného textu schváleného Zmierovacím výborom dňa 8. decembra 2005,
   keďže:

               (1)

               Vychádzajúc z oznámenia Komisie o trvalo udržateľnom rozvoji Európska rada vytýčila ciele ako všeobecné usmernenie pre budúci rozvoj prioritných oblastí, akými sú prírodné zdroje a verejné zdravie.

               (2)

               Voda je vzácny prírodný zdroj, ktorého kvalita ako takého by sa mala chrániť, obraňovať, riadiť a upravovať. Najmä povrchové vody predstavujú obnoviteľné zdroje s obmedzenou schopnosťou zvládnuť nepriaznivé vplyvy činností človeka.

               (3)

               Politika Spoločenstva pre životné prostredie by sa mala zamerať na vysoký stupeň ochrany a sledovať ciele zachovania, ochrany a zlepšovania kvality životného prostredia a ochrany ľudského zdravia.

               (4)

               V decembri roku 2000 Komisia prijala Oznámenie Európskemu parlamentu a Rade o vytváraní novej politiky v oblasti vody určenej na kúpanie a iniciovala rozsiahle konzultácie so všetkými záujmovými a zainteresovanými stranami. Hlavným výsledkom týchto konzultácií bola všeobecná podpora pre vytvorenie novej smernice na základe najnovších vedeckých dôkazov, ktorá bude mimoriadnu pozornosť venovať širšiemu zapojeniu verejnosti.

               (5)

               Rozhodnutie Európskeho parlamentu a Rady č. 1600/2002/ES z 22. júla 2002, ktorým sa ustanovuje šiesty environmentálny akčný program Spoločenstva (5), obsahuje záväzok zabezpečiť vysoký stupeň ochrany vody určenej na kúpanie vrátane revízie smernice Rady 76/160/EHS z 8. decembra 1975 o kvalite vody určenej na kúpanie (6).

               (6)

               Podľa zmluvy pri príprave politiky životného prostredia Spoločenstvo okrem iného zohľadní dostupné vedecké a technické údaje. Táto smernica by mala využiť vedecké dôkazy potrebné pre zavedenie najspoľahlivejších parametrov indikátorov na predvídanie mikrobiologického rizika a na dosiahnutie vysokého stupňa ochrany. Je potrebné súrne vykonať ďalšie epidemiologické štúdie ohľadom zdravotných rizík spojených s kúpaním, a to najmä v sladkej vode.

               (7)

               S cieľom zvýšiť účinnosť a rozvážne používanie zdrojov musí byť táto smernica úzko koordinovaná s inými právnymi predpismi Spoločenstva o vode, akými sú napríklad smernice Rady 91/271/EHS z 21. mája 1991 o čistení komunálnych odpadových vôd (7), 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov (8) a smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (9).

               (8)

               Príslušné informácie o plánovaných opatreniach a pokroku pri realizácii by sa mali rozšíriť medzi zainteresované strany. Verejnosť by mala včas dostávať príslušné informácie o výsledkoch monitorovania kvality vody určenej na kúpanie a opatreniach pri riadení rizika, aby sa predišlo ohrozeniu zdravia, najmä v kontexte predvídateľného krátkodobého alebo mimoriadneho znečistenia. Je potrebné využiť novú technológiu, ktorá umožňuje efektívne a porovnateľne informovať verejnosť o vodách určených na kúpanie v rámci celého Spoločenstva.

               (9)

               Na účely monitorovania je potrebné aplikovať zosúladené analytické metódy a postupy. Vytvorenie reálnej klasifikácie vôd určených na kúpanie si vyžaduje pozorovanie a hodnotenie kvality v dlhodobom horizonte.

               (10)

               Dosiahnutie súladu musí byť vecou vhodných opatrení riadenia a zabezpečenia kvality, nielen merania a výpočtov. Systém profilácie vôd určených na kúpanie by teda vhodne prispel k lepšiemu pochopeniu rizík, vytvárajúc základ pre opatrenia riadenia. Mimoriadnu pozornosť treba súčasne venovať dodržaniu kvalitatívnych noriem a koherentnému prechodu od smernice 76/160/EHS.

               (11)

               Spoločenstvo 17. februára 2005 ratifikovalo dohovor EHK OSN o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Århuský dohovor). Je teda vhodné, aby táto smernica obsahovala ustanovenia o prístupe verejnosti k informáciám a ustanovovala účasť verejnosti pri vykonávaní smernice ako doplnok k smernici Európskeho parlamentu a Rady 2003/4/ES z 28. januára 2003 o prístupe verejnosti k informáciám o životnom prostredí (10) a smernici Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia (11).

               (12)

               Keďže ciele tejto smernice, a to dosiahnutie členskými štátmi dobrej kvality vody určenej na kúpanie a vysokého stupňa ochrany v rámci Spoločenstva na základe spoločných noriem, nie je možné uspokojivo dosiahnuť na úrovni členských štátov a môžu byť lepšie dosiahnuté na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie týchto cieľov.

               (13)

               Opatrenia potrebné na vykonanie tejto smernice by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (12).

               (14)

               Neustály význam politiky Spoločenstva pre vodu určenú na kúpanie je evidentný počas každej kúpacej sezóny, keďže chráni verejnosť pred náhodným aj chronickým znečistením unikajúcim do oblastí Spoločenstva určených na kúpanie alebo do ich blízkosti. Celková kvalita vody určenej na kúpanie sa výrazne zlepšila od nadobudnutia účinnosti smernice 76/160/EHS. Táto smernica však odráža stav poznatkov a praxe zo začiatku sedemdesiatych rokov. Modely využívania vody určenej na kúpanie sa od tej doby zmenili, rovnako ako aj stav vedeckých a technických poznatkov. Preto by uvedená smernica mala byť zrušená,

         PRIJALI TÚTO SMERNICU:
   KAPITOLA I
   VŠEOBECNÉ USTANOVENIA
   Článok 1
   Účel a rozsah pôsobnosti
   1.   Táto smernica uvádza ustanovenia pre:

               a)

               monitorovanie a klasifikáciu kvality vody určenej na kúpanie;

               b)

               riadenie kvality vody určenej na kúpanie a

               c)

               poskytovanie informácií verejnosti o kvalite vody určenej na kúpanie.

         2.   Účelom tejto smernice je zachovať, chrániť a zlepšiť kvalitu životného prostredia a chrániť ľudské zdravie prostredníctvom doplnenia smernice 2000/60/ES.
   3.   Táto smernica sa vzťahuje na akúkoľvek formu povrchovej vody, pri ktorej príslušný orgán predpokladá veľký počet kúpajúcich sa a nevydal trvalý zákaz kúpania, ani to natrvalo neodporúčal (ďalej len „voda určená na kúpanie“). Nevzťahuje sa na:

               a)

               plavecké bazény a kúpeľné bazény;

               b)

               uzavreté vodné plochy na ošetrovateľské alebo liečebné účely;

               c)

               umelo vytvorené uzavreté vodné plochy oddelené od povrchových vôd a podzemných vôd.

         Článok 2
   Vymedzenie pojmov
   Na účely tejto smernice sa použijú nasledujúce vymedzenia pojmov:

               1.

               Pojmy „povrchová voda“, „podzemná voda“, „vnútrozemská voda“, „brakická voda“, „pobrežná voda“ a „povodie“ majú rovnaký význam ako v smernici 2000/60/ES.

               2.

               „Príslušný orgán“ znamená orgán alebo orgány, ktoré členský štát určil na účely zabezpečenia súladu s požiadavkami tejto smernice, alebo akýkoľvek iný orgán alebo úrad poverený touto úlohou.

               3.

               „Trvalý“ znamená vo vzťahu k zákazu kúpania alebo odporúčaniu nekúpať sa, že trvá najmenej jednu celú kúpaciu sezónu.

               4.

               „Veľký počet“ znamená vo vzťahu ku kúpajúcim sa taký počet, ktorý príslušný orgán považuje za veľký najmä pri zohľadnení tendencií z minulosti alebo poskytnutej infraštruktúry alebo zariadení, či iných opatrení podniknutých na podporu kúpania.

               5.

               „Znečistenie“ znamená prítomnosť mikrobiologickej kontaminácie alebo kontaminácie inými organizmami alebo odpadom, čo ovplyvňuje kvalitu vody určenej na kúpanie a predstavuje nebezpečenstvo pre zdravie kúpajúcich sa, ako je uvedené v článkoch 8 a 9 a v prílohe I stĺpci A.

               6.

               „Kúpacia sezóna“ znamená obdobie, počas ktorého možno očakávať veľký počet kúpajúcich sa.

               7.

               „Opatrenia riadenia“ znamenajú nasledujúce opatrenia, podniknuté v oblasti vody určenej na kúpanie:

                           a)

                           vytvorenie a zachovanie profilu vody určenej na kúpanie;

                           b)

                           vytvorenie programu monitorovania;

                           c)

                           monitorovanie vody určenej na kúpanie;

                           d)

                           hodnotenie kvality vody určenej na kúpanie;

                           e)

                           klasifikácia vody určenej na kúpanie;

                           f)

                           zistenie a hodnotenie zdrojov znečistenia, ktoré môžu mať vplyv na vody určené na kúpanie a poškodiť zdravie kúpajúcich sa;

                           g)

                           poskytovanie informácií verejnosti;

                           h)

                           podniknutie krokov, ktoré zamedzia vystaveniu kúpajúcich sa znečisteniu;

                           i)

                           podniknutie krokov vedúcich k zníženiu nebezpečenstva znečistenia.

               8.

               „Krátkodobé znečistenie“ je mikrobiologická kontaminácia uvedená v prílohe I stĺpci A, ktorej príčiny je možné jednoznačne určiť, u ktorej sa za normálnych okolností nepredpokladá, že ovplyvní kvalitu vody určenej na kúpanie na viac ako približne 72 hodín od začiatku zhoršenia kvality vody určenej na kúpanie, a pre ktorú príslušný orgán ustanovil postup predvídania a riešenia, ako je stanovené v prílohe II.

               9.

               „Mimoriadna situácia“ znamená udalosť alebo kombináciu udalostí, ktoré majú vplyv na kvalitu vody určenej na kúpanie na danom mieste a ktorých výskyt sa neočakáva v priemere častejšie ako raz za štyri roky.

               10.

               „Súbor údajov o kvalite vody určenej na kúpanie“ znamená údaje získané v zmysle článku 3.

               11.

               „Hodnotenie kvality vody určenej na kúpanie“ znamená proces hodnotenia kvality vody určenej na kúpanie pomocou metódy hodnotenia, vymedzenej v prílohe II.

               12.

               „Premnoženie sa cyanobaktérií“ znamená akumuláciu cyanobaktérií vo forme zákalu, pokrytia alebo peny.

               13.

               Pojem „dotknutá verejnosť“ má rovnaký význam ako v smernici Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (13).

         KAPITOLA II
   KVALITA A RIADENIE VODY URČENEJ NA KÚPANIE
   Článok 3
   Monitorovanie
   1.   Členské štáty každý rok stanovia, ktoré vody sú určené na kúpanie, a vymedzia dĺžku kúpacej sezóny. Po prvýkrát tak urobia pred začiatkom prvej kúpacej sezóny po 24. marci 2008.
   2.   Členské štáty zabezpečia, aby monitorovanie parametrov stanovených v prílohe I stĺpci A prebiehalo v súlade s prílohou IV.
   3.   Monitorovací bod sa nachádza na mieste vo vode určenej na kúpanie, kde:

               a)

               sa očakáva najväčší počet kúpajúcich sa alebo

               b)

               sa očakáva najväčšie znečistenie vzhľadom na profil vody určenej na kúpanie.

         4.   Pred začiatkom každej kúpacej sezóny sa vytvorí program monitorovania pre každú vodnú plochu určenú na kúpanie, a to po prvýkrát pred začatím tretej plnej kúpacej sezóny po nadobudnutí účinnosti tejto smernice. Monitorovanie sa vykoná najneskôr do štyroch dní odo dňa určeného v programe monitorovania.
   5.   Členské štáty môžu zaviesť monitorovanie parametrov stanovených v prílohe I stĺpci A v prvej plnej kúpacej sezóne po nadobudnutí účinnosti tejto smernice. V takom prípade bude monitorovanie prebiehať v intervaloch určených v prílohe IV. Výsledky takéhoto monitorovania sa môžu použiť na vytvorenie súboru údajov o kvalite vody určenej na kúpanie uvedených v článku 4. Monitorovanie parametrov ustanovených v prílohe k smernici 76/160/EHS sa môže ukončiť ihneď po zavedení monitorovania členskými štátmi v zmysle tejto smernice.
   6.   Vzorky odobraté v prípade krátkodobého znečistenia sa nemusia brať do úvahy. Nahradia ich vzorky odobraté v súlade s prílohou IV.
   7.   V mimoriadnych situáciách je možné prerušiť dodržiavanie programu monitorovania uvedeného v odseku 4. Program monitorovania sa obnoví čo najskôr po skončení mimoriadnej situácie. Nové vzorky sa odoberú čo najskôr po skončení mimoriadnej situácie, aby nahradili chýbajúce vzorky neodobraté kvôli mimoriadnej situácii.
   8.   Členské štáty informujú Komisiu o každom prerušení dodržiavania programu monitorovania, pričom uvedú dôvody takéhoto prerušenia. Tieto správy predložia najneskôr pri príležitosti nasledujúcej výročnej správy ustanovenej v článku 13.
   9.   Členské štáty zabezpečia, aby analýza kvality vody určenej na kúpanie prebiehala v súlade s referenčnými metódami určenými v prílohe I a pravidlami ustanovenými v prílohe V. Členské štáty však môžu povoliť použitie iných metód alebo pravidiel, ak môžu preukázať, že získané výsledky sú rovnocenné s výsledkami získanými pomocou metód určených v prílohe I a pravidlami uvedenými v prílohe V. Členské štáty, ktoré povolia použitie takýchto rovnocenných metód alebo pravidiel, poskytnú Komisii všetky relevantné informácie o použitých metódach alebo pravidlách a ich rovnocennosti.
   Článok 4
   Hodnotenie kvality vody určenej na kúpanie
   1.   Členské štáty zabezpečia, aby sa všetky súbory údajov o kvalite vody určenej na kúpanie zozbierali prostredníctvom monitorovania parametrov stanovených v prílohe I stĺpci A.
   2.   Hodnotenie kvality vody určenej na kúpanie sa vykonáva:

               a)

               pre každú vodnú plochu určenú na kúpanie;

               b)

               po ukončení každej kúpacej sezóny;

               c)

               na základe súboru údajov o kvalite vody určenej na kúpanie, zozbieraných pre danú kúpaciu sezónu a pre tri predchádzajúce kúpacie sezóny, a

               d)

               v súlade s postupmi uvedenými v prílohe II.

         Členský štát sa však môže rozhodnúť vykonať hodnotenie kvality vody určenej na kúpanie na základe súboru údajov o kvalite vody zozbieraných iba pre tri predchádzajúce kúpacie sezóny. Ak sa tak rozhodne, vopred informuje Komisiu. Komisiu informuje aj vtedy, ak sa následne rozhodne vykonávať hodnotenie znova na základe údajov zo štyroch kúpacích sezón. Členské štáty nesmú meniť uplatňované obdobie hodnotenia častejšie ako raz za päť rokov.
   3.   Súbor údajov o kvalite vody na kúpanie používaný pri hodnotení kvality vody určenej na kúpanie vždy zahŕňa najmenej 16 vzoriek alebo za osobitných okolností uvedených v prílohe IV odseku 2 zahŕňa 12 vzoriek.
   4.   Avšak za predpokladu, že:

               —

               je splnená požiadavka odseku 3 alebo

               —

               súbor údajov o vode určenej na kúpanie používaný na hodnotenie kvality tvorí najmenej 8 vzoriek v prípade vôd určených na kúpanie, pri ktorých kúpacia sezóna nepresahuje 8 týždňov,

         hodnotenie kvality vody určenej na kúpanie sa môže vykonať na základe súboru údajov o kvalite vody určenej na kúpanie, vzťahujúceho sa na menej ako štyri kúpacie sezóny, ak:

               a)

               ide o novo označenú vodu určenú na kúpanie;

               b)

               došlo k zmenám, ktoré môžu ovplyvniť klasifikáciu vody určenej na kúpanie v zmysle článku 5, a v tomto prípade sa hodnotenie vykoná na základe súboru údajov o kvalite vody určenej na kúpanie, ktorý tvoria výlučne vzorky zozbierané od objavenia sa zmeny, alebo

               c)

               voda určená na kúpanie už bola hodnotená podľa smernice 76/160/EHS a v tomto prípade sa použijú rovnocenné údaje získané podľa uvedenej smernice a na tieto účely sa parametre 2 a 3 prílohy k smernici 76/160/EHS považujú za rovnocenné parametrom 2 a 1 stĺpca A z prílohy I k tejto smernici.

         5.   Pri hodnotení kvality vody určenej na kúpanie môžu členské štáty podrobnejšie rozčleniť alebo zlúčiť jestvujúce vody určené na kúpanie. Jestvujúce vody určené na kúpanie sa môžu zlúčiť, iba ak tieto vody:

               a)

               sú susediace;

               b)

               boli hodnotené podobne v predchádzajúcich štyroch rokoch v súlade s odsekmi 2, 3 a 4 písm. c) a

               c)

               majú také profily vody určenej na kúpanie, ktoré označujú spoločné rizikové faktory alebo ich neprítomnosť.

         Článok 5
   Klasifikácia a kvalitatívne zaradenie vôd určených na kúpanie
   1.   Na základe hodnotenia kvality vody určenej na kúpanie, vykonaného podľa článku 4, členské štáty v súlade s kritériami uvedenými v prílohe II klasifikujú vody určené na kúpanie ako:

               a)

               „nevyhovujúce“;

               b)

               „dostatočné“;

               c)

               „dobré“ alebo

               d)

               „výborné“.

         2.   Prvá klasifikácia podľa požiadaviek tejto smernice sa uskutoční do konca kúpacej sezóny v roku 2015.
   3.   Členské štáty zabezpečia, aby do konca kúpacej sezóny v roku 2015 boli všetky vody určené na kúpanie klasifikované aspoň ako „dostatočné“. Podniknú reálne a primerané kroky, ktoré budú považovať za vhodné pre zvýšenie počtu vôd určených na kúpanie klasifikovaných ako „výborné“ alebo „dobré“.
   4.   Avšak bez ohľadu na všeobecnú požiadavku odseku 3 môžu byť vody určené na kúpanie dočasne klasifikované ako „nevyhovujúce“ a pritom zostať v súlade s touto smernicou. V takýchto prípadoch členské štáty zabezpečia splnenie týchto podmienok:

               a)

               Vo vzťahu ku každej vode určenej na kúpanie, ktorá bola klasifikovaná ako „nevyhovujúca“, sa prijmú nasledujúce opatrenia s účinkom od kúpacej sezóny nasledujúcej po jej klasifikácii:

                           i)

                           vhodné opatrenia riadenia vrátane zákazu kúpania alebo odporúčania nekúpať sa s cieľom zabrániť vystaveniu kúpajúcich sa znečisteniu;

                           ii)

                           určenie príčin a dôvodov nedosiahnutia kvalitatívneho zaradenia vody ako „dobrá“;

                           iii)

                           vhodné opatrenia, ktoré zamedzia, znížia alebo odstránia príčiny znečistenia, a

                           iv)

                           v súlade s článkom 12 upozornenie verejnosti prostredníctvom jasných a jednoduchých varovných znakov a jej informovanie o príčinách znečistenia a o prijatých opatreniach, a to na základe profilu vody určenej na kúpanie.

               b)

               Ak je voda určená na kúpanie klasifikovaná ako „nevyhovujúca“ počas piatich po sebe idúcich rokov, vydá sa trvalý zákaz kúpania alebo trvalé odporúčania nekúpať sa. Členský štát však môže vydať trvalý zákaz kúpania alebo trvalé odporúčanie nekúpať sa aj pred uplynutím päťročného obdobia, ak sa domnieva, že dosiahnutie „dostatočnej“ kvality by bolo neuskutočniteľné alebo neprimerane nákladné.

         Článok 6
   Profily vody určenej na kúpanie
   1.   Členské štáty zabezpečia vytvorenie profilov vôd určených na kúpanie v súlade s prílohou III. Každý profil vody určenej na kúpanie sa môže týkať jednej vodnej plochy určenej na kúpanie alebo viacerých susediacich vôd určených na kúpanie. Profily vody určenej na kúpanie sa po prvýkrát vytvoria do 24. marca 2011.
   2.   Profily vody určenej na kúpanie sa revidujú a aktualizujú podľa ustanovení prílohy III.
   3.   Pri zavádzaní, revidovaní a aktualizovaní profilov vody určenej na kúpanie sa primerane využijú údaje získané pri monitorovaní a hodnotení vykonávanom na základe smernice 2000/60/ES, ktoré sú relevantné pre túto smernicu.
   Článok 7
   Opatrenia riadenia pri výnimočných okolnostiach
   Členské štáty zabezpečia včasné prijatie vhodných opatrení riadenia, ak sa dozvedia o nepredpokladaných situáciách, ktoré majú alebo sa odôvodnene predpokladá, že by mohli mať negatívny vplyv na kvalitu vody určenej na kúpanie a na zdravie kúpajúcich sa. Takéto opatrenia zahŕňajú informácie pre verejnosť a podľa potreby aj prechodný zákaz kúpania.
   Článok 8
   Ohrozenia cyanobaktériami
   1.   Ak z profilu vody určenej na kúpanie vyplýva možnosť premnoženia sa cyanobaktérií, vykoná sa vhodné monitorovanie s cieľom umožniť včasné zistenie ohrození zdravia.
   2.   Pri objavení premnoženia sa cyanobaktérií a zistení alebo predpoklade ohrozenia zdravia sa okamžite prijmú vhodné opatrenia riadenia s cieľom zabrániť vystaveniu nebezpečenstvu, vrátane informovania verejnosti.
   Článok 9
   Ďalšie parametre
   1.   Ak profil vody určenej na kúpanie indikuje tendenciu premnoženia makrorias a/alebo morského fytoplanktónu, preskúma sa ich prijateľnosť a ohrozenie zdravia a prijmú sa vhodné opatrenia riadenia vrátane informovania verejnosti.
   2.   Znečistenie vôd určených na kúpanie, ako napríklad zvyškami dechtu, sklom, plastmi, gumou alebo akýmkoľvek iným odpadom, sa kontroluje zrakom. Pri zistení takéhoto znečistenia sa prijmú primerané opatrenia riadenia, ktoré podľa potreby zahŕňajú aj informovanie verejnosti.
   Článok 10
   Spolupráca pri cezhraničných vodách
   V každom prípade, keď povodie rieky spôsobuje cezhraničné vplyvy na kvalitu vody určenej na kúpanie, dotknuté členské štáty podľa potreby spolupracujú pri vykonávaní tejto smernice, a to aj prostredníctvom vhodnej výmeny informácií a spoločného postupu pri kontrole takýchto vplyvov.
   KAPITOLA III
   VÝMENA INFORMÁCIÍ
   Článok 11
   Účasť verejnosti
   Členské štáty podporia účasť verejnosti pri vykonávaní tejto smernice a zaistia, že sa verejnosti, ktorej sa to týka, poskytnú možnosti:

               —

               informovať sa o účasti a

               —

               vyjadriť svoje návrhy, poznámky alebo sťažnosti.

         Toto sa týka najmä zavedenia, revidovania a aktualizácie zoznamov vôd určených na kúpanie v súlade s článkom 3 ods. 1. Príslušné orgány náležite zohľadnia každú získanú informáciu.
   Článok 12
   Informovanie verejnosti
   1.   Členské štáty zabezpečia aktívne šírenie a rýchle sprístupnenie nasledujúcich informácií počas kúpacej sezóny na ľahko dostupnom mieste v blízkosti každej vody určenej na kúpanie:

               a)

               aktuálna klasifikácia vody určenej na kúpanie a akýkoľvek zákaz kúpania alebo odporúčanie nekúpať sa uvedené v tomto článku jasným a jednoduchým znakom alebo symbolom;

               b)

               všeobecný opis vody určenej na kúpanie zostavený v netechnickom jazyku na základe profilu vody určenej na kúpanie vytvoreného podľa prílohy III;

               c)

               v prípade vôd určených na kúpanie podliehajúcich krátkodobému znečisteniu:

                           —

                           oznámenie, že voda určená na kúpanie je krátkodobo znečistená,

                           —

                           uvedenie počtu dní, počas ktorých v minulej kúpacej sezóne trval zákaz kúpania alebo odporúčanie nekúpať sa z dôvodu takéhoto znečistenia, a

                           —

                           varovanie vždy, keď sa takéto znečistenie očakáva alebo pretrváva;

               d)

               informácie o charaktere mimoriadnej situácie s predpokladaným trvaním takýchto udalostí;

               e)

               v každom prípade zákazu kúpania alebo odporúčania nekúpať sa oznámenie informujúce verejnosť s uvedením dôvodov;

               f)

               pri každom vydaní trvalého zákazu kúpania alebo trvalého odporúčania nekúpať sa informácia o tom, že daná oblasť sa už nepovažuje za vodu určenú na kúpanie, a o dôvodoch zmeny klasifikácie a

               g)

               uvedenie zdrojov podrobnejších informácií v súlade s odsekom 2.

         2.   Členské štáty využijú vhodné médiá a technológie vrátane internetu na aktívne a rýchle šírenie informácií o vodách určených na kúpanie uvedených v odseku 1, ako aj týchto informácií, ak je to vhodné, vo viacerých jazykoch:

               a)

               zoznam vôd určených na kúpanie;

               b)

               klasifikácia každej vody určenej na kúpanie v priebehu posledných troch rokov a profil tejto vody vrátane výsledkov monitorovania vykonaného v súlade s touto smernicou od poslednej klasifikácie;

               c)

               v prípade vody určenej na kúpanie, ktorá bola klasifikovaná ako „nevyhovujúca“, informácie o príčinách znečistenia a opatreniach prijatých na zamedzenie vystavenia kúpajúcich sa znečisteniu a na riešenie jeho príčin, ako sa uvádza v článku 5 ods. 4, a

               d)

               v prípade vôd určených na kúpanie, krátkodobo znečistených, všeobecné informácie o:

                           —

                           podmienkach, ktoré môžu viesť ku krátkodobému znečisteniu,

                           —

                           pravdepodobnosti takéhoto znečistenia a jeho pravdepodobnom trvaní,

                           —

                           príčinách znečistenia a opatreniach prijatých na zamedzenie vystaveniu kúpajúcich sa znečisteniu a na riešenie jeho príčin.

         Zoznam uvedený v písmene a) je k dispozícii každý rok pred začiatkom kúpacej sezóny. Výsledky monitorovania uvedené v písmene b) sú k dispozícii na internete po vykonaní analýz.
   3.   Informácie uvedené v odsekoch 1 a 2 sa rozšíria hneď, ako sú k dispozícii, a s účinkom od začiatku piatej kúpacej sezóny po 24. marci 2008.
   4.   Členské štáty a Komisia poskytujú verejnosti informácie vždy, keď je to možné, prostredníctvom zemepisne zodpovedajúcej technológie jasným a jednotným spôsobom, a to najmä pomocou znakov a symbolov.
   Článok 13
   Správy
   1.   Členské štáty poskytnú Komisii výsledky monitorovania a hodnotenia kvality vôd určených na kúpanie pre každú vodu určenú na kúpanie spolu s opisom hlavných opatrení podniknutých na jej riadenie. Členské štáty predkladajú tieto informácie každý rok do 31. decembra za predchádzajúcu kúpaciu sezónu. Začnú ich poskytovať ihneď po vykonaní prvého hodnotenia kvality vody určenej na kúpanie podľa článku 4.
   2.   Členské štáty Komisiu informujú každý rok pred začatím kúpacej sezóny o všetkých vodách označených ako vody určené na kúpanie vrátane odôvodnenia každej zmeny oproti minulému roku. Prvýkrát tak urobia pred začiatkom prvej kúpacej sezóny po 24. marci 2008.
   3.   Pri začatí monitorovania vody určenej na kúpanie podľa tejto smernice každoročné predkladanie správ Komisii podľa odseku 1 pokračuje v zmysle smernice 76/160/EHS až do vykonania prvého hodnotenia podľa tejto smernice. Počas tohto obdobia sa parameter 1 prílohy k smernici 76/160/EHS neberie vo výročnej správe do úvahy a parametre 2 a 3 prílohy k smernici 76/160/EHS sa považujú za rovnocenné s parametrami 2 a 1 stĺpca A prílohy I k tejto smernici.
   4.   Komisia vydá ročnú súhrnnú správu o kvalite vôd určených na kúpanie v Spoločenstve spolu s klasifikáciami vody určenej na kúpanie, v súlade s touto smernicou a hlavnými opatreniami podniknutými na riadenie. Komisia túto správu vydáva každý rok do 30. apríla vrátane zverejnenia na internete. Pri zostavovaní správy Komisia podľa možností vždy čo najlepšie využije systémy zberu, hodnotenia a prezentácie údajov podľa súvisiacich právnych predpisov Spoločenstva, a to najmä smernice 2000/60/ES.
   KAPITOLA IV
   ZÁVEREČNÉ USTANOVENIA
   Článok 14
   Správa a preskúmanie
   1.   Komisia do roku 2008 predloží Európskemu parlamentu a Rade správu. Táto správa zohľadní najmä:

               a)

               výsledky príslušnej európskej epidemiologickej štúdie, zrealizovanej Komisiou v spolupráci s členskými štátmi;

               b)

               ďalšie vedecké, analytické a epidemiologické smery vývoja týkajúce sa parametrov kvality vody určenej na kúpanie, vrátane vo vzťahu k vírusom, a

               c)

               odporúčania Svetovej zdravotníckej organizácie.

         2.   Členské štáty do konca roku 2014 predložia Komisii písomné pripomienky k uvedenej správe a k potrebe ďalšieho výskumu alebo hodnotenia, ktoré sa budú možno vyžadovať, aby pomohli Komisii pri preskúmaní tejto smernice podľa odseku 3.
   3.   S ohľadom na správu, písomné pripomienky členských štátov a rozšírené hodnotenie vplyvov a majúc na mysli skúsenosti nadobudnuté pri vykonávaní tejto smernice Komisia najneskôr do roku 2020 preskúma túto smernicu s osobitným zreteľom na parametre kvality vody určenej na kúpanie, vrátanie toho, či by bolo vhodné vypustiť slovo „dostatočné“ alebo pozmeniť uplatniteľné normy, a v prípade potreby predloží vhodné legislatívne návrhy v súlade s článkom 251 zmluvy.
   Článok 15
   Technické úpravy a vykonávacie opatrenia
   1.   V súlade s postupom uvedeným v článku 16 ods. 2 sa rozhodne:

               a)

               o špecifikovaní normy EN/ISO o rovnocennosti mikrobiologických metód na účely článku 3 ods. 9;

               b)

               o ustanovení podrobných pravidiel pre vykonanie článku 8 ods. 1, článku 12 ods. 1 písm. a) a článku 12 ods. 4;

               c)

               o úprave metód analýzy parametrov uvedených v prílohe I vzhľadom na vedecký a technický pokrok;

               d)

               o úprave prílohy V vzhľadom na vedecký a technický pokrok;

               e)

               o stanovení usmernení týkajúcich sa spoločnej metódy hodnotenia samostatných vzoriek.

         2.   Komisia do 24. marca 2010 predloží návrh opatrení, ktoré sa majú prijať v súlade s odsekom 1 písm. b) s ohľadom na článok 12 ods. 1 písm. a). Predtým sa poradí s predstaviteľmi členských štátov, regionálnych a miestnych orgánov, príslušných organizácií cestovného ruchu a spotrebiteľských organizácií, ako aj iných zainteresovaných strán. Po prijatí príslušných pravidiel ich zverejní prostredníctvom internetu.
   Článok 16
   Výbor
   1.   Komisii pomáha výbor.
   2.   Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na ustanovenia článku 8 rozhodnutia.
   Lehota ustanovená v článku 5 ods. 6 rozhodnutia 1999/468/ES je tri mesiace.
   3.   Výbor prijme svoj rokovací poriadok.
   Článok 17
   Zrušenie
   1.   Smernica 76/160/EHS sa týmto zrušuje s účinkom od 31. decembra 2014. Pokiaľ odsek 2 neustanovuje inak, toto zrušenie nemá vplyv na povinnosti členských štátov súvisiace s lehotami na transpozíciu a uplatňovanie stanovenými v zrušenej smernici.
   2.   Akonáhle členský štát prijme všetky právne, správne aj praktické opatrenia potrebné na dosiahnutie súladu s touto smernicou, bude sa uplatňovať táto smernica, ktorá nahradí smernicu 76/160/EHS.
   3.   Odkazy na zrušenú smernicu 76/160/EHS sa považujú za odkazy na túto smernicu.
   Článok 18
   Vykonanie
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 24. marca 2008. Bezodkladne o tom informujú Komisiu.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Členské štáty určia spôsob uvedenia takého odkazu.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 19
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 20
   Adresáti
   Táto smernica je určená členským štátom.

      V Štrasburgu 15. februára 2006

            Za Európsky parlament

            predseda

         J. BORRELL FONTELLES

            Za Radu

            predseda

         H. WINKLER

      (1)  Ú. v. EÚ C 45 E, 25.2.2003, s. 127.

      (2)  Ú. v. EÚ C 220, 16.9.2003, s. 39.

      (3)  Ú. v. EÚ C 244, 10.10.2003, s. 31.

      (4)  Stanovisko Európskeho parlamentu z 21. októbra 2003 (Ú. v. EÚ C 82 E, 1.4.2004, s. 115), spoločná pozícia Rady z 20. decembra 2004 (Ú. v. EÚ C 111 E, 11.5.2005, s. 1) a pozícia Európskeho parlamentu z 10. mája 2005 (zatiaľ neuverejnená v úradnom vestníku). Legislatívne uznesenie Európskeho parlamentu z 18. januára 2006 (zatiaľ neuverejnené v úradnom vestníku) a rozhodnutie Rady z 20. decembra 2005.

      (5)  Ú. v. ES L 242, 10.9.2002, s. 1.

      (6)  Ú. v. ES L 31, 5.2.1976, s. 1. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).

      (7)  Ú. v. ES L 135, 30.5.1991, s. 40. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (8)  Ú. v. ES L 375, 31.12.1991, s. 1. Smernica zmenená a doplnená nariadením (ES) č. 1882/2003.

      (9)  Ú. v. ES L 327, 22.12.2000, s. 1. Smernica zmenená a doplnená rozhodnutím č. 2455/2001/ES (Ú. v. ES L 331, 15.12.2001, s. 1).

      (10)  Ú. v. EÚ L 41, 14.2.2003, s. 26.

      (11)  Ú. v. EÚ L 156, 25.6.2003, s. 17.

      (12)  Ú. v. ES L 184, 17.7.1999, s. 23.

      (13)  Ú. v. ES L 175, 5.7.1985, s. 40. Smernica naposledy zmenená a doplnená smernicou Európskeho parlamentu a Rady 2003/35/ES (Ú. v. EÚ L 156, 25.6.2003, s. 17).

      PRÍLOHA I
      Pre vnútrozemské vody

                  A

                  B

                  C

                  D

                  E

                  Parameter

                  Výborná kvalita

                  Dobrá kvalita

                  Dostatočná kvalita

                  Referenčné metódy analýzy

                  1

                  Črevný enterococcus (KTJ/100 ml)

                  200 (1)

                  400 (1)

                  330 (2)

                  ISO 7899-1 alebo ISO 7899-2

                  2

                  Escherichia coli (KTJ/100 ml)

                  500 (1)

                  1 000 (1)

                  900 (2)

                  ISO 9308-3 alebo ISO 9308-1

            Pre pobrežné vody a brakické vody

                  A

                  B

                  C

                  D

                  E

                  Parameter

                  Výborná kvalita

                  Dobrá kvalita

                  Dostatočná kvalita

                  Referenčné metódy analýzy

                  1

                  Črevný enterococcus (KTJ/100 ml)

                  100 (3)

                  200 (3)

                  185 (4)

                  ISO 7899-1 alebo ISO 7899-2

                  2

                  Escherichia coli (KTJ/100 ml)

                  250 (3)

                  500 (3)

                  500 (4)

                  ISO 9308-3 alebo ISO 9308-1

         (1)  Na základe 95-percentilného hodnotenia. Pozri prílohu II.

         (2)  Na základe 90-percentilného hodnotenia. Pozri prílohu II.

         (3)  Na základe 95-percentilného hodnotenia. Pozri prílohu II.

         (4)  Na základe 90-percentilného hodnotenia. Pozri prílohu II.

      PRÍLOHA II
      Hodnotenie kvality vody určenej na kúpanie a klasifikácia
      1.   Nevyhovujúca kvalita
      Vody určené na kúpanie sa klasifikujú ako vody „nevyhovujúce“, ak v súbore údajov o kvalite vody určenej na kúpanie za posledné hodnotiace obdobie (1) sú percentilné hodnoty (2) mikrobiologických výpočtov horšie (3) ako hodnoty pre vodu „dostatočnú“, uvedené v prílohe I stĺpci D.
      2.   Dostatočná kvalita
      Vody určené na kúpanie sa klasifikujú ako vody „dostatočné“:

                  1.

                  ak v súbore údajov o kvalite vody určenej na kúpanie za posledné hodnotiace obdobie sú percentilné hodnoty mikrobiologických výpočtov rovnaké alebo lepšie (4) ako hodnoty pre vodu „dostatočnú“, uvedené v prílohe I stĺpci D, a

                  2.

                  ak je voda určená na kúpanie krátkodobo znečistená, pod podmienkou, že:

                              i)

                              sa prijmú primerané opatrenia riadenia vrátane dozoru, systémov včasného varovania a monitorovania, s cieľom zabrániť vystaveniu sa kúpajúcich nebezpečenstvu, formou varovania alebo podľa potreby aj zákazom kúpania;

                              ii)

                              sa prijmú primerané opatrenia riadenia, ktoré zamedzia, znížia alebo eliminujú príčiny znečistenia, a

                              iii)

                              počet vzoriek nezohľadnených podľa článku 3 ods. 6 z dôvodu výskytu krátkodobého znečistenia počas posledného hodnotiaceho obdobia nepredstavoval viac ako 15 % celkového počtu vzoriek stanoveného v programoch monitorovania vytvorených pre dané obdobie, alebo nie viac ako jednu vzorku za kúpaciu sezónu, podľa toho, ktorý údaj je vyšší.

            3.   Dobrá kvalita
      Vody určené na kúpanie sa klasifikujú ako vody „dobré“:

                  1.

                  ak v súbore údajov o kvalite vody určenej na kúpanie za posledné hodnotiace obdobie sú percentilné hodnoty mikrobiologických výpočtov rovnaké alebo lepšie (4) ako hodnoty pre vodu „dobrú“, uvedené v prílohe I stĺpci C, a

                  2.

                  ak voda určená na kúpanie je krátkodobo znečistená, pod podmienkou, že:

                              i)

                              sa prijmú primerané opatrenia riadenia vrátane dozoru, systémov včasného varovania a monitorovania, s cieľom zabrániť vystaveniu sa kúpajúcich nebezpečenstvu, formou varovania alebo podľa potreby aj zákazom kúpania;

                              ii)

                              sa prijmú primerané opatrenia riadenia, ktoré zamedzia, znížia alebo eliminujú príčiny znečistenia, a

                              iii)

                              počet vzoriek nezohľadnených podľa článku 3 ods. 6 z dôvodu výskytu krátkodobého znečistenia počas posledného hodnotiaceho obdobia nepredstavoval viac ako 15 % celkového počtu vzoriek stanoveného v programoch monitorovania vytvorených pre dané obdobie, alebo nie viac ako jednu vzorku za kúpaciu sezónu, podľa toho, ktorý údaj je vyšší.

            4.   Výborná kvalita
      Vody určené na kúpanie sa klasifikujú ako vody „výborné“:

                  1.

                  ak v súbore údajov o kvalite vody určenej na kúpanie za posledné hodnotiace obdobie sú percentilné hodnoty mikrobiologických výpočtov rovnaké alebo lepšie ako hodnoty pre vodu „výbornú“, uvedené v prílohe I stĺpci B, a

                  2.

                  ak voda určená na kúpanie je krátkodobo znečistená, pod podmienkou, že:

                              i)

                              sa prijmú primerané opatrenia riadenia vrátane dozoru, systémov včasného varovania a monitorovania, s cieľom zabrániť vystaveniu sa kúpajúcich nebezpečenstvu, formou varovania alebo podľa potreby aj zákazom kúpania;

                              ii)

                              sa prijmú primerané opatrenia riadenia, ktoré zamedzia, znížia alebo eliminujú príčiny znečistenia, a

                              iii)

                              počet vzoriek nezohľadnených podľa článku 3 ods. 6 z dôvodu výskytu krátkodobého znečistenia počas posledného hodnotiaceho obdobia nepredstavoval viac ako 15 % celkového počtu vzoriek stanoveného v programoch monitorovania vytvorených pre dané obdobie, alebo nie viac ako jednu vzorku za kúpaciu sezónu, podľa toho, ktorý údaj je vyšší.

            POZNÁMKY

         (1)  „Posledné hodnotiace obdobie“ znamená štyri posledné kúpacie sezóny alebo podľa potreby obdobie určené v článku 4 ods. 2 alebo 4.

         (2)  Na základe percentilného zhodnotenia funkcie log10 normálnej pravdepodobnosti hustoty v mikrobiologických údajoch získaných z konkrétnej vody určenej na kúpanie sa percentilná hodnota odvodí takto:

                  i)

                  Vezmeme si hodnotu log10 všetkých vyčíslení baktérií v rade údajov, ktorý budeme hodnotiť. (Ak je výsledkom nulová hodnota, vezmeme hodnotu log10 minimálneho limitu detekcie použitej analytickej metódy.)

                  ii)

                  Vypočítame aritmetický priemer hodnôt log10 (μ).

                  iii)

                  Vypočítame štandardnú odchýlku hodnôt log10 (σ).

            Maximálny 90-percentilný bod funkcie pravdepodobnosti hustoty údajov sa odvodí z tejto rovnice: maximálny 90‐percentil = antilog (μ + 1,282 σ).
      Maximálny 95-percentilný bod funkcie pravdepodobnosti hustoty údajov sa odvodí z tejto rovnice: maximálny 95‐percentil = antilog (μ + 1,65 σ).

         (3)  „Horšie“ znamená s vyššími hodnotami koncentrácie vo vyjadrení KTJ/100 ml.

         (4)  „Lepšie“ znamená s nižšími hodnotami koncentrácie vo vyjadrení KTJ/100 ml.

      PRÍLOHA III
      Profil vody určenej na kúpanie

                  1.

                  Profil vody určenej na kúpanie uvedený v článku 6 obsahuje:

                              a)

                              opis fyzikálnych, zemepisných a hydrologických vlastností vody určenej na kúpanie a iných povrchových vôd v záchytnej oblasti predmetnej vody určenej na kúpanie, ktorá by mohla byť zdrojom znečistenia, ktoré sú relevantné na účely tejto smernice a ako ustanovuje smernica 2000/60/ES;

                              b)

                              určenie a hodnotenie zdrojov znečistenia, ktoré môžu mať vplyv na vody určené na kúpanie a poškodiť zdravie kúpajúcich sa;

                              c)

                              hodnotenie možnosti premnoženia sa cyanobaktérií;

                              d)

                              hodnotenie možnosti premnoženia sa makrorias a/alebo fytoplanktónu;

                              e)

                              ak hodnotenie podľa písmena b) preukáže, že existuje riziko krátkodobého znečistenia, tak aj nasledujúce informácie:

                                          —

                                          predpokladaný charakter, frekvenciu a trvanie očakávaného krátkodobého znečistenia,

                                          —

                                          podrobnosti o všetkých ďalších príčinách znečistenia vrátane opatrení prijatých na riadenie vody a časový plán ich odstránenia,

                                          —

                                          opatrenia riadenia prijaté pri výskyte krátkodobého znečistenia a určenie orgánov zodpovedných za podniknutie takej akcie s kontaktnými údajmi na tieto orgány;

                              f)

                              umiestnenie monitorovacieho bodu.

                  2.

                  V prípade vôd určených na kúpanie, ktoré boli klasifikované ako „dobré“, „dostatočné“ alebo „nevyhovujúce“, sa bude profil vody určenej na kúpanie pravidelne preskúmavať s cieľom zhodnotiť, či nedošlo k zmene niektorej zo stránok uvedených v odseku 1. Profil sa podľa potreby aktualizuje. Intervaly a rozsah preskúmaní sa stanoví na základe charakteru a závažnosti znečistenia. Majú však byť v súlade aspoň s ustanoveniami uvedenými v nasledujúcej tabuľke a uskutočniť sa v intervaloch určených v tabuľke.

                              Klasifikácia vody určenej na kúpanie

                              „Dobrá“

                              „Dostatočná“

                              „Nevyhovujúca“

                              Preskúmanie sa vykoná najmenej každé

                              4 roky

                              3 roky

                              2 roky

                              Skúmané stránky (písmená z ods. 1)

                              a) až f)

                              a) až f)

                              a) až f)

                        V prípade vôd určených na kúpanie, ktoré boli predtým klasifikované ako „výborné“, sa musia profily vody určenej na kúpanie preskúmavať a podľa potreby aktualizovať iba vtedy, ak sa klasifikácia zmení na „dobrú“, „dostatočnú“ alebo „nevyhovujúcu“. Toto preskúmanie sa musí vzťahovať na všetky stránky uvedené v odseku 1.

                  3.

                  V prípade veľkých stavebných prác alebo veľkých zmien infraštruktúry, alebo zmien v blízkosti vody určenej na kúpanie sa bude profil vody určenej na kúpanie aktualizovať pred začiatkom ďalšej kúpacej sezóny.

                  4.

                  Informácie uvedené v odseku 1 písm. a) a b) sa vždy, keď je to možné, uvedú na podrobnej mape.

                  5.

                  Ostatné relevantné informácie možno priložiť alebo zahrnúť, ak to príslušný orgán bude považovať za vhodné.

      PRÍLOHA IV
      Monitorovanie vôd určených na kúpanie

                  1.

                  Krátko pred začatím kúpacej sezóny sa odoberie jedna vzorka. Spolu s touto samostatnou vzorkou a pokiaľ odsek 2 neustanovuje inak sa  odoberú a zanalyzujú najmenej štyri vzorky za jednu kúpaciu sezónu.

                  2.

                  Len tri vzorky za jednu kúpaciu sezónu možno odobrať a zanalyzovať, ak voda určená na kúpanie:

                              a)

                              má kúpaciu sezónu, ktorá nepresahuje 8 týždňov, alebo

                              b)

                              sa nachádza v oblasti podliehajúcej špeciálnym zemepisným obmedzeniam.

                  3.

                  Dátumy odberu vzoriek majú byť rozdelené počas celej kúpacej sezóny tak, aby interval medzi jednotlivými dátumami odberu vzoriek nebol dlhší ako jeden mesiac.

                  4.

                  V prípade krátkodobého znečistenia sa odoberie jedna dodatková vzorka, ktorou sa potvrdí ukončenie výskytu takéhoto znečistenia. Táto vzorka nebude tvoriť súčasť súboru údajov o kvalite vody určenej na kúpanie. Ak bude potrebné vzorku nahradiť a nebrať do úvahy, doplňujúca vzorka sa odoberie 7 dní po ukončení krátkodobého znečistenia.

      PRÍLOHA V
      Pravidlá zaobchádzania so vzorkami na mikrobiologické analýzy
      1.   MIESTO ODBERU VZORKY
      Vzorky sa majú podľa možností odoberať 30 centimetrov pod hladinou vody a vo vode s hĺbkou najmenej 1 meter.
      2.   STERILIZÁCIA VZORKOVNÍC
      Vzorkovnice:

                  —

                  sa sterilizujú v autokláve po dobu najmenej 15 minút pri teplote 121 oC alebo

                  —

                  sa sterilizujú nasucho pri teplote od 160 oC až 170 oC po dobu najmenej 1 hodiny, alebo

                  —

                  sú žiarením sterilizované vzorkovacie nádoby získané priamo od výrobcu.

            3.   ODBER VZORIEK
      Objem vzorkovnice/vzorkovacej nádoby závisí od množstva vody potrebného na odskúšanie každého parametra. Minimálny objem je obvykle 250 ml.
      Vzorkovacie nádoby majú byť vyhotovené z priehľadného a nefarebného materiálu (sklo, polyetylén alebo polypropylén).
      Osoba odoberajúca vzorku musí použiť aseptickú techniku, ktorá zachová sterilitu vzorkovníc, aby sa zabránilo náhodnej kontaminácii vzorky. Ak sa táto činnosť vykonáva správne, nie je potrebné použiť sterilnú výbavu (ako napríklad chirurgické rukavice alebo kliešte alebo vzorkovaciu tyč).
      Vzorka sa jasne označí nezničiteľným atramentom na vzorke a na formulári o odbere vzorky.
      4.   PRECHOVÀVANIE A PRENOS VZORIEK PRED ANALÝZOU
      Vo všetkých fázach prepravy sa vzorky musia chrániť pred svetlom, a to najmä pred priamym slnečným žiarením.
      Vzorka sa pred príchodom do laboratória zakonzervuje pri teplote cca. 4 oC v chladiacej skrinke alebo chladničke (podľa podnebia). Ak je pravdepodobné, že preprava do laboratória by trvala viac ako 4 hodiny, vyžaduje sa preprava v chladničke.
      Doba medzi odberom vzorky a jej analýzou musí byť čo najkratšia. Vzorky sa odporúča analyzovať v ten istý pracovný deň. Ak to z praktických dôvodov nie je možné, vzorky sa spracujú najneskôr do 24 hodín. Medzitým sa uskladnia na tmavom mieste pri teplote 4 oC ± 3 oC.


title: Smernica Rady 1999/29/ES z 22. apríla 1999 o nežiaducich látkach a výrobkoch vo výžive zvierat

text:
Dôležité právne oznámenie

|

31999L0029

Úradný vestník L 115 , 04/05/1999 S. 0032 - 0046

		Smernica Rady 1999/29/ESz 22. apríla 1999o nežiaducich látkach a výrobkoch vo výžive zvieratRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 43,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],(1) keďže smernica Rady č. 74/63/EHS zo 17. decembra 1973 o nežiaducich látkach vo výžive zvierat [3] bola často a podstatne menená a doplňovaná; keďže z dôvodov jasnosti a racionálnosti by spomínaná smernica mala byť zjednotená;(2) keďže chov dobytka zaujíma veľmi dôležité miesto v poľnohospodárstve spoločenstva; keďže uspokojivé výsledky závisia do veľkej miery od použitia vhodných krmív dobrej kvality;(3) keďže existencia pravidiel, ktoré sa týkajú krmív, je veľmi dôležitá pre zvýšenie poľnohospodárskej produktivity;(4) keďže krmivá často obsahujú nežiaduce látky alebo výrobky, ktoré môžu ohroziť zdravie zvierat, alebo kvôli svojej prítomnosti vo výrobkoch z dobytka ľudské zdravie;(5) keďže je nemožné celkom vylúčiť prítomnosť látok a výrobkov, o ktoré ide; keďže je dôležité, že ich obsah v krmivách by sa mal znížiť, aby sa predišlo nežiaducim a škodlivým účinkom; keďže je v súčasnosti nemožné presne stanoviť tento obsah pod úrovne, ktoré sú zistiteľné analytickými metódami, ktoré sa majú definovať pre spoločenstvo;(6) keďže nežiaduce látky a výrobky môžu byť prítomné v krmivách iba v súlade s podmienkami stanovenými v tejto smernici a nesmú byť používané žiadnym iným spôsobom na účely kŕmenia zvierat; keďže táto smernica by sa preto mala uplatňovať bez toho, aby boli dotknuté ostatné ustanovenia spoločenstva o krmivách, a najmä pravidlá uplatniteľné na zmesové krmivá;(7) keďže členské štáty by si však mali ponechať právomoc za istých podmienok povoliť krmivá s vyššími koncentráciami nežiaducich látok a výrobkov, než sú tie, ktoré sú uvedené v prílohe I;(8) keďže sa táto smernica musí uplatňovať pre kŕmne materiály a krmivá odo dňa ich zavedenia v spoločenstve; keďže by sa preto malo dohodnúť, že maximálne stanovené koncentrácie nežiaducich látok alebo výrobkov sa vo všeobecnosti uplatňujú odo dňa, keď sa kŕmne materiály a krmivá uviedli do obehu, včítane všetkých stupňov predaja, a najmä odo dňa ich dovozu;(9) keďže sa odporúča ustanoviť princíp, že suroviny používané vo výžive zvierat musia byť v bezchybnom stave, pravé a v predajnej kvalite; keďže je preto nevyhnutné zakázať používanie alebo uvedenie do obehu kŕmnych materiálov, ktoré, pretože obsahujú príliš vysokú koncentráciu nežiaducich látok alebo výrobkov, spôsobujú, že sa maximálne hladiny pre zmesové krmivá uvedené v prílohe I prekračujú;(10) keďže je správne obmedzovať prítomnosť určitých nežiaducich látok alebo výrobkov v doplnkových krmivách presným stanovením primeraných maximálnych hladín;(11) keďže členské štáty by si mali uchovať právomoc, ak je ohrozené zdravie zvieraťa alebo človeka, znížiť dočasne presne stanovené maximálne povolené úrovne, alebo presne stanoviť maximálne úrovne ostatných látok alebo výrobkov, alebo zakázať prítomnosť takýchto látok alebo výrobkov v krmivách; keďže, aby členský štát nemohol zneužiť túto právomoc, malo by sa rozhodnúť o možných zmenách a doplnkoch príloh I a II na základe podporných dokumentov prostredníctvom núdzového postupu spoločenstva;(12) keďže krmivá uspokojujúce požiadavky tejto smernice by nemali podliehať vzhľadom na úroveň nežiaducich látok a výrobkov v nich obmedzeniam v ich uvedení do obehu iným, než tie, ktoré sú uvedené v tejto smernici;(13) keďže, aby sa zaistilo, že požiadavky stanovené vo vzťahu k nežiaducim látkam a výrobkom sú uspokojené pri obchodovaní s krmivami, členské štáty musia vykonať primerané regulačné úpravy;(14) keďže, ako súčasť informačného systému zavedeného touto smernicou v rámci oficiálnych regulačných odborov, by členské štáty mali byť tiež informované prevádzkovateľmi o prípadoch, kde nevyhoveli ustanoveniam tejto smernice; keďže v takýchto prípadoch sa od členských štátov žiada, aby prijali všetky opatrenia, ktoré umožnia vylúčiť používanie nežiaducich látok a výrobkov vo výžive zvierat; keďže členské štáty sú tam, kde je to vhodné, povinné zaistiť, aby zásielky kŕmnych materiálov alebo krmív boli zničené, ak o tom rozhodol ich vlastník;(15) keďže je nevyhnutný primeraný postup spoločenstva na úpravu technických ustanovení uvedených v prílohách I a II pre vývoj vo vedeckých a technických poznatkoch;(16) keďže, aby sa uľahčilo zavádzanie navrhovaných opatrení, mal by sa stanoviť postup pre zavedenie úzkej spolupráce medzi členskými štátmi a Komisiou v rámci Stáleho výboru pre krmivá založeného rozhodnutím č. 70/372/EHS [4];(17) keďže smernica by nemala ovplyvniť záväzky členských štátov, týkajúce sa konečných uzávierkových termínov pre transpozíciu smerníc uvedených v prílohe III, časť B,PRIJÍMA TÚTO SMERNICU:Článok 11. Táto smernica sa zaoberá nežiaducimi látkami a výrobkami vo výžive zvierat.2. Táto smernica sa bude aplikovať bez toho, aby boli dotknuté ustanovenia o:a) prísadách v krmivách;b) obchodovaní s krmivami;c) stanovení maximálnych povolených hladín pesticídnych zvyškov na a vo výrobkoch určených na kŕmenie zvierat, kým tieto zvyšky nie sú uvedené v časti B prílohy I;d) mikroorganizmoch v krmivách;e) určitých výrobkoch používaných vo výžive zvierat;f) krmivách na zvláštne vyživovacie účely.Článok 2Na účely tejto smernice sa aplikujú tieto definície:a) krmivá: výrobky rastlinného alebo živočíšneho pôvodu vo svojom prirodzenom stave, čerstvé alebo konzervované, a výrobky odvodené z priemyselného spracovania uvedených výrobkov, a organické alebo anorganické látky, ktoré sa používajú samostatne alebo v zmesiach, s obsahom prísad alebo bez nich, na orálne kŕmenie zvierat;b) kŕmne materiály: rôzne výrobky rastlinného alebo živočíšneho pôvodu, vo svojom prirodzenom stave, čerstvé alebo konzervované, a výrobky odvodené z priemyselného spracovania uvedených výrobkov, a organické a anorganické látky, s obsahom prísad alebo bez nich, ktoré sú určené na orálne kŕmenie zvierat buď priamo, alebo po spracovaní, pri príprave kŕmnych zmesí alebo ako nosiče predzmesí;c) úplné krmivá: zmesi krmív, ktoré z dôvodu svojho zloženia sú dostatočné pre dennú dávku;d) doplnkové krmivá: zmesi krmív, ktoré majú vysoký obsah určitých látok a ktoré z dôvodu svojho zloženia sú dostatočné pre dennú dávku iba vtedy, ak sa používajú v kombinácii s ostatnými krmivami;e) zmesové krmivá: zmesi kŕmnych materiálov s obsahom prísad alebo bez nich, ktoré sú určené na orálne kŕmenie zvierat ako úplné alebo doplnkové krmivá;f) denná dávka: priemerné celkové množstvo krmiva, vypočítané pri obsahu vlhkosti 12 %, ktoré si denne vyžaduje zviera daného druhu, vekovej kategórie a výnosnosti, aby uspokojilo všetky svoje potreby;g) zvieratá: zvieratá patriace k druhom bežne kŕmeným a chovaným alebo konzumovaným človekom, ako aj zvieratá voľne žijúce v prírode v prípade, že sú živené krmivami;h) domáce zvieratá: zvieratá patriace k druhom, ktoré sú bežne živené a chované človekom, ale nie sú ním konzumované, okrem zvierat, ktoré sú pestované pre výrobu kožušín.Článok 31. Členské štáty predpisujú, že kŕmne materiály môžu byť uvedené do obehu v spoločenstve iba vtedy, ak sú zdravé, pravé a v predajnej kvalite.2. Najmä a podľa ustanovení v časti A prílohy II, nemožno kŕmne materiály považovať za zdravé, pravé a v predajnej kvalite, ak úroveň nežiaducich látok alebo výrobkov je taká vysoká, že znemožňuje rešpektovať maximálne úrovne stanovené pre zmesové krmivá v prílohe I.Článok 41. Členské štáty predpisujú, aby boli látky a výrobky uvedené v prílohe I tolerované v krmivách iba za podmienok ďalej uvedených.2. Členské štáty môžu povoliť, aby sa maximálne povolené hladiny uvedené v prílohe vo vzťahu k krmivám prekročili v prípade suchého krmiva, ktoré sa vyrába a používa v rovnakom štáte na tej istej poľnohospodárskej farme, kde je to nevyhnutné pre konkrétne miestne dôvody. Dotknuté členské štáty zaistia, aby tým netrpelo ani zdravie človeka, ani zdravie zvieraťa.Článok 51. Členské štáty predpisujú, že kŕmne materiály uvedené v prílohe II, časť (A) môžu byť uvedené do obehu iba vtedy, ak obsah nežiaducej látky alebo výrobku uvedený v stĺpci 1 spomínanej prílohy nepresahuje maximálnu úroveň uvedenú v stĺpci 3 tejto prílohy.2. Keď obsah nežiaducej látky alebo výrobku uvedeného v stĺpci 1 prílohy II, časť (A) presahuje úroveň stanovenú v stĺpci 3 prílohy I vo vzťahu ku kŕmnym materiálom, môžu byť kŕmne materiály uvedené v stĺpci 2 prílohy II, časť (A) bez toho, aby bol dotknutý odsek 1, uvedené do obehu iba vtedy, ak:a) ak sú určené pre použitie podnikmi, ktoré spĺňajú podmienky smernice Rady č. 95/69/ES z 22. decembra 1995, ktorá stanovuje podmienky a úpravy pre schvaľovanie a registrovanie určitých podnikov a sprostredkovateľov pôsobiacich v odvetví zvieracej potravy [5],ab) je doplnená dokladom, ktorý uvádza:- že kŕmne materiály sú určené pre výrobcov zmesových krmív, ktorí spĺňajú podmienky stanovené v odseku a),- že dobytok sa nesmie živiť nespracovanými kŕmnymi materiálmi,- množstvo nežiaducej látky alebo výrobku obsiahnutého v kŕmnom materiáli.3. Členské štáty predpisujú, že odsek 2 a) a b) sa bude tiež vzťahovať na kŕmne materiály a nežiaduce látky alebo výrobky uvedené v prílohe II, časť (B), maximálna úroveň ktorých nie je obmedzená v prílohe II, časť (A), ak úroveň nežiaducej látky alebo výrobku prítomná v kŕmnych materiáloch presahuje úroveň stanovenú v stĺpci 3 prílohy I pre zodpovedajúce kŕmne materiály.Článok 6Členské štáty môžu obmedziť uplatnenie článku 5 (2) a) na tých výrobcov zmesových krmív, ktorí používajú materiály, ktorých sa to týka, pre výrobu a uvedenie zmesových krmív do obehu.Článok 7Členské štáty predpisujú, že zásielka kŕmneho materiálu, podrobne rozpísaná v časti A prílohy II s obsahom nežiaducej látky alebo výrobku vyšším, než je maximálna úroveň stanovená v stĺpci 3 horeuvedenej prílohy, sa nesmie zmiešať s ostatnými zásielkami kŕmnych materiálov alebo so zásielkami krmív.Článok 8Členské štáty predpisujú, že pretože síce neexistujú špeciálne ustanovenia pre doplnkové krmivá, tieto nesmú, pripúšťajúc roztoky predpísané pre ich použitie, obsahovať látky a výrobky uvedených v prílohe I vo vyšších úrovniach, než sú stanovené pre úplné krmivá.Článok 91. Tam, kde členský štát ako dôsledok nových informácií alebo opätovného posúdenia existujúcich informácií vykonaného od prijatia ustanovení, o ktoré ide, má podrobné dôvody na preukázanie, že maximálny obsah určený v prílohe I alebo II alebo látka alebo výrobok v nich neuvedené tvoria nebezpečenstvo pre zdravie zvieraťa alebo človeka, alebo pre životné prostredie, tento členský štát môže dočasne znížiť takýto obsah, stanoviť maximálny obsah alebo zakázať prítomnosť takejto látky alebo výrobku v krmivách alebo kŕmnych materiáloch. Bude okamžite informovať ostatné členské štáty a Komisiu, pričom uvedie dôvody svojho rozhodnutia.2. V súlade s postupom stanoveným v článku 14 sa prijme okamžité rozhodnutie, pokiaľ ide o to, či by mali byť modifikované prílohy. Pokiaľ neprijme žiadne rozhodnutie ani Rada alebo Komisia, členský štát môže zachovať opatrenia, ktoré zaviedol.Článok 10V súlade s postupom stanoveným v článku 13 a vzhľadom na vývoj vo vedeckých a technických poznatkoch:a) prijmú sa doplnky a zmeny, ktoré je potrebné vykonať k prílohám;b) pravidelne sa bude vypracovávať konsolidovaná verzia príloh, ktorá bude obsahovať postupné doplnky, ktoré boli vykonané podľa a);c) možno sformulovať kritériá pre prijateľnosť kŕmnych materiálov, ktoré prešli určitými dekontaminačnými procesmi.Článok 11Členské štáty môžu zaistiť, aby krmivá a kŕmne materiály, ktoré vyhovujú tejto smernici, nepodliehali akémukoľvek inému obmedzeniu obehu vo vzťahu k prítomnosti nežiaducich látok a výrobkov.Článok 121. Členské štáty prijmú všetky nevyhnutné opatrenia, aby zaistili, že krmivá a kŕmne materiály sú úradne kontrolované, aspoň náhodným odberom vzoriek, aby sa overilo, či je vyhovené podmienkam stanoveným v tejto smernici.2. Členské štáty informujú ostatné členské štáty a Komisiu o názve odborov menovaných pre výkon tejto kontroly.3. Členské štáty predpíšu, že tam, kde operátor (dovozca, výrobca, atď.) alebo osoba, ktorá na základe svojich odborných činností má alebo mala zásielku kŕmnych materiálov alebo krmív, alebo mala s ňou priamy kontakt a má vedomosť o tom, že- zásielka kŕmnych materiálov nie je vhodná na žiadne použitie v kŕmení zvierat kvôli kontaminácii nežiaducou látkou alebo výrobkom uvedeným v prílohách I a II, a preto nespĺňa ustanovenia článku 3 (1) a následne tvorí vážne riziko pre zdravie zvierat alebo verejnosti;- zásielka kŕmnych materiálov nespĺňa ustanovenia prílohy I, a preto tvorí vážne riziko pre zdravie zvierat alebo človeka,takáto osoba alebo operátor okamžite informuje úradné orgány, aj keď sa predpokladá zničenie zásielky.Po overení získaných informácií členské štáty zabezpečia, aby v prípade kontaminovanej zásielky sa prijali nevyhnutné opatrenia na zaistenie toho, že sa zásielka nepoužije vo výžive zvierat.Členské štáty zaistia, aby konečné miesto určenia kontaminovanej zásielky, včítane možného zničenia, nemohlo mať škodlivé účinky na zdravie verejnosti alebo zvierat alebo na životné prostredie.4. Ak je pravdepodobné, že zásielka kŕmnych materiálov alebo zásielka krmív bola poslaná do členského štátu po tom, čo sa rozhodlo o tom, že nevyhovuje ustanoveniam tejto smernice vzhľadom na nadmerný obsah nežiaducich látok alebo výrobkov v inom členskom štáte, posledne menovaný členský štát okamžite poskytne ostatným členským štátom a Komisii všetky užitočné informácie týkajúce sa zásielky.Článok 131. Tam, kde sa postup stanovený v tomto článku dodržiava, budú záležitosti bez prieťahov postúpené predsedom buď z jeho vlastnej iniciatívy, alebo na požiadanie členského štátu, Stálemu výboru pre krmivá, ďalej nazývanému ako "výbor".2. Zástupca Komisie predloží výboru návrh opatrení, ktoré sa majú prijať. Výbor doručí svoje stanovisko k návrhu v rámci časového limitu, ktorý môže predseda stanoviť podľa naliehavosti záležitosti. Stanovisko bude vydané väčšinou stanovenou v článku 148 (2) zmluvy v prípade rozhodnutí, o ktorých prijatie je Rada žiadaná na základe návrhu Komisie. Hlasy zástupcov členských štátov vo výbore budú vážené spôsobom, ktorý je uvedený v tomto článku. Predseda nebude hlasovať.Komisia prijme opatrenia a zavedie ich okamžite tam, kde sú v súlade so stanoviskom výboru. Tam, kde nie sú v súlade so stanoviskom výboru, alebo ak nie je doručené stanovisko, Komisia bez prieťahov navrhne Rade, aby sa prijali opatrenia. Rada prijme opatrenia kvalifikovanou väčšinou.Ak Rada neprijme žiadne opatrenia do troch mesiacov po tom, čo jej bol návrh predložený, Komisia prijme navrhované opatrenia a zavedie ich okamžite s výnimkou, že Rada hlasovala jednoduchou väčšinou proti takýmto opatreniam.Článok 141. Ak je potrebné dodržať postup ustanovený v tomto článku, predseda postúpi záležitosti výboru bez prieťahov buď na základe svojej vlastnej iniciatívy, alebo na žiadosť členského štátu.2. Zástupca Komisie predloží výboru návrh opatrení, ktoré je potrebné prijať. Výbor doručí svoje stanovisko do dvoch dní. Stanovisko bude doručené väčšinou stanovenou v článku 148 (2) zmluvy v prípade rozhodnutí, o ktorých prijatie je Rada žiadaná na návrh Komisie. Hlasy zástupcov členských štátov vo výbore budú vážené spôsobom, ktorý je uvedené v tomto článku. Predseda nebude hlasovať.Komisia prijme opatrenia a zavedie ich okamžite tam, kde sú v súlade so stanoviskom výboru. V prípade, že nie sú v súlade so stanoviskom výboru, alebo ak nebolo doručené žiadne stanovisko, Komisia navrhne bez prieťahov Rade opatrenia, ktoré majú byť prijaté. Rada prijme opatrenia kvalifikovanou väčšinou.Ak Rada neprijala žiadne opatrenia do 15 dní po tom, čo jej bol návrh predložený, Komisia prijme navrhované opatrenia a okamžite ich zavedie, okrem situácie, keď Rada hlasovala jednoduchou väčšinou proti takýmto opatreniam.Článok 151. Členský štát uplatní aspoň ustanovenia tejto smernice na krmivá, ktoré sú určené na vývoz do tretích krajín.2. Odsek 1 neovplyvňuje právo členských štátov umožniť opätovný vývoz zásielok krmív, ktoré nespĺňajú požiadavky tejto smernice, do vyvážajúcej tretej krajiny.Článok 161. Smernice uvedené v prílohe III, časť A, sa týmto zrušujú bez toho, aby boli dotknuté záväzky členských štátov, týkajúce sa konečných termínov pre transpozíciu týchto smerníc tak, ako je uvedené v prílohe III, časť B.2. Odkazy na zrušené smernice budú zostavené ako odkazy na túto smernicu a mali by byť chápané v súlade s korelačnou tabuľkou v prílohe IV.Článok 17Táto smernica nadobudne účinnosť dňom uverejnenia v Úradnom vestníku Európskych spoločenstiev.Článok 18Táto smernica je určená členským štátom.V Luxemburgu 22. apríla 1999Za RadupredsedaW. Müller[1] Stanovisko doručené 9. februára 1999 (ešte nebolo uverejnené v Úradnom vestníku Európskych spoločenstiev).[2] Ú. v. ES C 153, 28.5.1996, s. 49.[3] Ú. v. ES L 38, 11.2.1974, s. 31. Smernica naposledy zmenená a doplnená smernicou Komisie č. 98/60/ES (Ú. v. ES L 209, 25.7.1998, s. 50).[4] Ú. v. ES L 170, 3.8.1970, s. 1.[5] Ú. v. ES L 332, 30.12.1995, s. 15. Smernica naposledy zmenená a doplnená smernicou 98/92/ES (Ú. v. ES L 346, 22.12.1998, s. 49).--------------------------------------------------PRÍLOHA I(Článok 3 (2), článok 4, článok 5 (2) a (3), článok 8, článok 12 (3))Látky, výrobky | Krmivá | Maximálny obsah v mg/kg (ppm) vzhľadom ku krmivu s obsahom vlhkosti 12 % || |1 | 2 | 3 |A.Látky (ióny alebo prvky)1.Arzén | Kŕmne materiály s výnimkou: | 2 |—Pokrmu vyrobeného z trávy, zo sušenej lucerny a zo sušenej ďateliny a kašovitej masy zo sušenej cukrovej repy a sušenej melasy z cukrovej repy | 4 |—fosfáty a krmivá získané zo spracovania rýb alebo iných morských zvierat | 10 |Úplné krmivá s výnimkou: | 2 |—úplných krmív pre ryby | 4 |Doplnkové krmivá s výnimkou: | 4 |—minerálnych krmív | 12 |2.Olovo | Kŕmne materiály s výnimkou: | 10 |—zeleného suchého krmiva | 40 |—fosfátov | 30 |—kvasníc | 5 |Úplné krmivá | 5 |Doplnkové krmivá s výnimkou: | 10 |—minerálnych krmív | 30 |3.Fluór | Kŕmne materiály s výnimkou: | 150 |—krmív živočíšneho pôvodu | 500 |—fosfátov | 2000 |Úplné krmivá s výnimkou: | 150 |—úplných krmív pre dobytok, ovce a kozy | |—v mlieku | 30 |—ostatné | 50 |—úplné krmivá pre ošípané | 100 |—úplné krmivá pre hydinu | 350 |—úplné krmivá pre kurence | 250 |—Minerálne zmesi pre dobytok, ovce a kozy | 2000 |Iné doplnkové krmivá | 125 |4.Ortuť | Kŕmne materiály s výnimkou: | 0,1 |—krmív vyrábaných spracovaním rýb alebo iných morských zvierat | 0,5 |Úplné krmivá s výnimkou: | 0,1 |—úplných krmív pre psy a mačky | 0,4 |Doplnkové krmivá s výnimkou: | 0,2 |—doplnkových krmív pre psy a mačky | |5.Dusitany | Rybia potrava | 60 (vyjadrené ako dusitan sodný) |Úplné krmivá s vylúčením: | 15 |—krmív určených pre domáce zvieratá okrem vtákov a akváriových rybičiek | (vyjadrené ako dusitan sodný) |6.Kadmium | Kŕmne materiály rastlinného pôvodu | 1 |Kŕmne materiály živočíšneho pôvodu okrem: | 2 |—krmív pre domáce zvieratá | |Fosfáty | 103 |Úplné krmivá pre dobytok, ovce a kozy s výnimkou: | 1 |—úplných krmív pre teľatá, jahňatá a kozľatá | |Ostatné kompletné krmivá okrem: | 0,5 |—krmív pre domáce zvieratá | |Minerálne krmivá | 5 |Ostatné doplnkové krmivá pre dobytok, ovce a kozy | 0,5 |B.Výrobky1.Aflatoxin B1 | Kŕmne materiály s výnimkou: | 0,05 |—podzemnice olejnej, kopry, palmových jadier, semien bavlníka, babassu, kukurice a výrobkov vyrobených z ich spracovania | 0,02 |Úplné krmivá pre dobytok, ovce a kozy s výnimkou: | 0,05 |—mliekarenského dobytka | 0,005 |—teliat a jahniat | 0,01 |Úplné krmivá pre ošípané a hydinu (okrem mladých zvierat) | 0,02 |Ostatné úplné krmivá | 0,01 |Doplnkové krmivá pre dobytok, ovce a kozy (okrem doplnkových krmív pre mliekárenské zvieratá, teľatá a jahňatá) | 0,05 |Doplnkové krmivá pre ošípané a hydinu (okrem mladých zvierat) | 0,03 |Ostatné doplnkové krmivá | 0,005 |2.Kyselina kyanovodíková | Kŕmne materiály s výnimkou: | 50 |—ľanového semena | 250 |—koláčov z ľanového semena | 350 |—maniokových výrobkov a mandľových koláčov | 100 |Úplné krmivá s výnimkou: | 50 |—úplného krmiva pre kurence | 10 |3.Voľný gossypol | Kŕmne materiály s výnimkou: | 20 |—koláčov z bavlníkového | 1200 |semena | 20 |—Úplné krmivá s výnimkou: | 500 |—úplných krmív pre dobytok, | 100 |—ovce a kozy | 60 |4.Teobromín | úplných krmív pre hydinu (okrem sliepok znášajúcich vajcia) a teľatá | 300 |—úplných krmív pre králiky a ošípané (okrem prasiatok) | 700 |5.Prchavý horčičný olej | Úplné krmivá s výnimkou: | 100 |—úplných krmív pre dospelý dobytok | 4000 (vyjadrené ako allyl- izotiokyanatan) |Kŕmne materiály s výnimkou: | 150 (vyjadrené ako allyl- izotiokyanatan) |—koláčov z repkového semena | 1000 (vyjadrené ako allyl- izotiokyanatan) |—Úplné krmivá s výnimkou: | 500 (vyjadrené ako allyl- izotiokyanatan) |6.Vinylový tiooxazolidon (Vinyloxazolidin thion) | Úplné krmivá pre hydinu s výnimkou: | 1000 |—úplných krmív pre sliepky znášajúce vajcia | 500 |7.Žitný námeľ (Claviceps purpurea) | Všetky krmivá obsahujúce nerozomleté cereálie | 1000 |8.Burinové semená a nerozomleté a nepodrvené ovocie obsahujúce alkaloidy, glukozidy alebo iné toxické látky samostatne alebo v kombinácii včítane | Všetky krmivá | 3000 |a)Lolium temulentum L., | 1000 |b)Lolium remotum, Schrank, | 1000 |c)Datura stramonium, L. | 1000 |9.Ricínový olej (rastlina) – Ricinus communis L. | Všetky krmivá | 10 (vyj. v zmysle strukov rastl. pre ricín. olej) |10.Crotalaria spp. | Všetky krmivá | 100 |11.Aldrin | samostatne alebo v kombin. vyjadr. ako dieldrin | Všetky krmivá s výnimkou: —tukov | 0,01 0,2 |12.Dieldrin |13.Camfechlór (toxafén) | Všetky krmivá | 0,1 |14.Chlórdan (spolu cis- a trans-izoméry a oxychlórdan, vyjadrené ako chlórdan) | Všetky krmivá s výnimkou: | 0,02 |—tukov | 0,05 |15.DDT (spolu izoméry DDT, TDE a DDE, vyjadrené ako DDT) | Všetky krmivá s výnimkou: | 0,05 |—tukov | 0,5 |16.Endosulfán (spolu alfa- a beta-izoméry a endosulfánsulfát vyjadrené ako endosulfán) | Všetky krmivá s výnimkou: | 0,1 |—kukurice | 0,2 |—olejových semien | 0,5 |—úplných krmív pre ryby | 0,005 |17.Endrín (spolu endrín a delta-ketoiendrín, vyjadrený ako endrín) | Všetky krmivá s výnimkou: | 0,01 |—tukov | 0,05 |18.Heptachlór (spolu heptachlór a heptachlórepoxid, vyjadrený ako heptachlór) | Všetky krmivá s výnimkou: | 0,01 |—tukov | 0,05 |19.Hexachlórbenzén (HCB) | Všetky krmivá s výnimkou: | 0,01 |—tukov | 0,02 |20.Hexachlórcyklohexán (HCH) | | |20.1alfa-izoméry | Všetky krmivá s výnimkou: | 0,02 |—tukov | 0,2 |20.2beta-izoméry | Zmesové krmivá s výnimkou: | 0,01 |—krmív pre mliekárenský dobytok | 0,005 |Kŕmne materiály s výnimkou: | 0,01 |—tukov | 0,1 |20.3gama-izoméry | Všetky krmivá s výnimkou: | 0,2 |—tukov | 2,0 |21.Dioxín (spolu PCDD a PCDF) vyjadrený v medzinárodných toxických ekvivalentoch | Citrusová dužina | 500 pg I -TEQ/kg (horný hraničný detekčný limit) |C.Botanické nečistoty:1.Marhule – Prunus armeniaca L. | Všetky krmivá | Semená a ovocie rastlinných druhov uvedených vedľa, ako aj ich spracované deriváty, môžu byť prítomné v krmivách iba v stopových množstvách, ktoré nie sú kvantitatívne zistiteľné 0,2 |2.Horké mandle – Prunus dulcis (Mill.) D.A. Webb var. amara (DC.) Focke ( = Prunus amygdalus Batsch var. Amara (DC.) Focke) |3.Neolúpané bukvice – Fagus silvatica L. |4.Camelina – Camelina sativa (L.) Crantz |5.Mowrah, Bassia, Madhuca – Madhuca longifolia (L.) Macbr. ( = Bassia longifolia L. = Illipe malabrorum Engl.) Madhuca indica Gmelin (– Bassia latifolia Roxb.) = Illipe latifolia (Roscb.) F. Mueller) |6.Purghera – Jatropha curcas L. |7.Krotón – Croton tiglium L. |8.Indická horčica – Brassica juncea (L.) Czern. a coss. ssp. Integrifolia (West.) Thell. |9.Sareptiánska horčica – Brassica juncea (L.) Czern. a Coss. ssp. juncea |10.Čínska horčica – Brassica juncea (L.) Czern. a Coss. ssp. juncea var. lutea Batalin |11.Čierna horčica – Brassica nigra (L.) Koch |12.Etiópska horčica – Brassica carinata A. Braun |--------------------------------------------------PRÍLOHA IIČASŤ A (Článok 3 (2), článok 5, článok 7)Látky, výrobky | Kŕmne materiály | Maximálny obsah v mg/kg (ppm) vzhľadom na kŕmne materiály s obsahom vlhkosti 12 % |1 | 2 | 3 |1.Aflatoxín B1 | Podzemnica olejná, kopra, palmové jadro, bavlníkové semeno, babassu, kukurica a výrobky odvodené z ich spracovania | 0,2 |2.Kadmium | Fosfáty | 10 |3.Arzén | Fosfáty | 20 |4.Dioxín (spolu PCDD a PCDF), vyjadrený v medzinárodných toxických ekvivalentoch | Citrusová dužina | 500 pg I-TEQ/kg (horný hraničný detekčný limit) |Látky, výrobky | Kŕmne materiály || |1 | 2 |A.Látky (ióny alebo prvky)1.Arzén | Všetky kŕmne materiály s výnimkou: fosfátov |2.Olovo | Všetky kŕmne materiály |3.Fluór | Všetky kŕmne materiály |4.Ortuť | Všetky kŕmne materiály |5.Dusitany | Rybacia potrava |6.Kadmium | Všetky kŕmne materiály rastlinného pôvodu Všetky kŕmne materiály živočíšneho pôvodu s výnimkou kŕmnych materiálov pre domáce zvieratká |B.Výrobky1.Aflatoxín B1 | Všetky kŕmne materiály s výnimkou: podzemnice olejnej, kopry, palmového jadra, semena bavlníka, babassu, kukurice a výrobkov odvodených z ich spracovania |2.Kyselina kyanovodíková | Všetky kŕmne materiály |3.Voľný gossypol | Všetky kŕmne materiály |4.Prchavý horčičný olej | Všetky kŕmne materiály |5.Žitný námeľ (Claviceps purpurea) | Nepomleté cereálie |6.Burinové semená a nerozomleté a nepodrvené ovocie obsahujúce alkaloidy, glukozidy alebo iné toxické látky samostatne alebo v kombinácii včítanea)Lolium temulentum L.,b)Lolium remotum Schrank,c)Datura stramonium, L. | Všetky kŕmne materiály |7.Ricínový olej – Ricinus communis L. | Všetky kŕmne materiály |8.Crotalaria spp. | Všetky kŕmne materiály |9.Aldrín | samostatne alebo v kombin. vyjadrený ako dieldrín | Všetky kŕmne materiály |10.Dieldrín |11.Camfechlór (toxafén) | Všetky kŕmne materiály |12.Chlórdan (spolu cis- a trans-izoméry a oxychlórdan, vyjadrený ako chlórdan) | Všetky kŕmne materiály |13.DDT (spolu DDT-, TDE- a DDE-izoméry, vyjadrené ako DDT) | Všetky kŕmne materiály |14.Endosulfán (spolu alfa- a beta-izoméry a endosulfánsulfát vyjadrené ako endosulfán) | Všetky kŕmne materiály |15.Endrín (spolu endrín a delta-ketoiendrín, vyjadrené ako endrín) | Všetky kŕmne materiály |16.Heptachlór (spolu heptachlór a heptachlórepoxid, vyjadrené ako heptachlór) | Všetky kŕmne materiály |17.Hexachlórbenzén (HCB) | Všetky kŕmne materiály |18.Hexachlórcyklohexán (HCH)18.1.alfa-izoméry | Všetky kŕmne materiály |18.2.beta-izoméry | Všetky kŕmne materiály |18.3.gama-izoméry | Všetky kŕmne materiály |C.Botanické nečistoty:1.Marhule – Prunus armeniaca L. | Všetky kŕmne materiály |2.Horké mandle – Prunus dulcis (Mill.) D.A. Webb var. amara (DC.) Focke ( = Prunus amygdalus Batsch var. amara (DC.) Focke) | Všetky kŕmne materiály |3.Neolúpané bukvice – Fagus silvatica L. | Všetky kŕmne materiály |4.Camelina – Camelina sativa (L.) Crantz | Všetky kŕmne materiály |5.Mowrah, Bassia, Madhuca – Madhuca longifolia (L.) Macbr. ( = Bassia longifolia L. = Illipe malabrorum Engl.) Madhuca indica Gmelin ( - Bassia latifolia Roscb.) = Illipe latifolia (Roscb.) F. Mueller) | Všetky kŕmne materiály |6.Purghera – Jatropha curcas L. | Všetky kŕmne materiály |7.Krotón –Croton tiglium L. | Všetky kŕmne materiály |8.Indická horčica – Brassica juncea (L.) Czern. a coss. ssp. integrifolia (West.) Thell. | Všetky kŕmne materiály |9.Sareptiánska horčica – Brassica juncea (L.) Czern. a Coss. ssp. juncea | Všetky kŕmne materiály |10.Čínska horčica – Brassica juncea (L.) Czern. a Coss. ssp. juncea var. Lutea Batalin | Všetky kŕmne materiály |11.Čierna horčica – Brassica nigra (L.) Koch | Všetky kŕmne materiály |12.Etiópska horčica – Brassica carinata A. Braun | Všetky kŕmne materiály |--------------------------------------------------PRÍLOHA IIIČASŤ AZrušené smernice(podľa článku 16)Smernica Rady č. 74/63/EHS a jej nasledujúce zmeny a doplnky | |smernica Komisie č. 76/14/EHS | |smernica Komisie č. 76/934/EHS | |smernica Rady č. 80/502/EHS | |smernica Komisie č. 83/381/EHS | |smernica Komisie č. 86/299/EHS | |smernica Rady č. 86/354/EHS | iba článok 1 |smernica Komisie č. 87/238/EHS | |smernica Komisie č. 91/126/EHS | |smernica Rady č. 91/132/EHS | |smernica Rady č. 92/63/EHS | |smernica Rady č. 92/88/EHS | |smernica Rady č. 93/74/EHS | |smernica Komisie č. 94/16/ES | iba pokiaľ sa týka odkazov k ustanoveniam smernice č. 74/63/EHS v článku 11 (1) |smernica Rady č. 95/69/ES | iba článok 18 |smernica Komisie č. 96/6/ES | |smernica Rady č. 96/25/ES | iba článok 14 (2) |smernica Komisie č. 97/8/ES | |smernica Komisie č. 98/60/ES | |Časť BKonečné termíny pre transpozíciu do štátneho práva(podľa článku 16)Smernica | Konečný termín pre transpozíciu |smernica č. 74/63/EHS (Ú. v. ES L 38, 11.2.1974, s. 31) | 1. január 1976 |smernica č. 76/14/EHS (Ú. v. ES L 4, 9.1.1976, s. 24) | 2. apríl 1976 |smernica č. 76/934/EHS (Ú. v. ES L 364, 31.12.1976, s. 20) | 1. marec 1977 |smernica č. 80/502/EHS (Ú. v. ES L 124, 20.5.1980, s. 17) | 1. júl 1981 |smernica č. 83/381/EHS (Ú. v. ES L 222, 13.8.1983, s. 31) | 31. december 1983 |smernica č. 86/299/EHS (Ú. v. ES L 189, 11.7.1986, s. 40) | 31. december 1987 |smernica č. 86/354/EHS (Ú. v. ES L 212, 2.8.1986, s. 27) | 2. december 1988 |smernica č. 87/238/EHS (Ú. v. ES L 110, 25.4.1987, s. 25) | 3. december 1988 |smernica č. 91/126/EHS (Ú. v. ES L 60, 7.3.1991, s. 16) | 30. november 1991 |smernica č. 91/132/EHS (Ú. v. ES L 66, 13.3.1991, s. 16) | 1. august 1991 |smernica č. 92/63/EHS (Ú. v. ES L 221, 6.8.1992, s. 49) | 31. marec 1993 |smernica č. 92/88/EHS (Ú. v. ES L 321, 6.11.1992, s. 24) | 31. december 1993 |smernica č. 93/74/EHS (Ú. v. ES L 237, 22.9.1993, s. 23) | 30. jún 1995 |smernica č. 94/16/ES (Ú. v. ES L 104, 23.4.1994, s. 32) | 1. marec 1995 |smernica č. 95/69/ES (Ú. v. ES L 332, 30.12.1995, s. 15) | 1. apríl 1998 |smernica č. 96/6/ES (Ú. v. ES L 49, 28.2.1996, s. 29) | 31. júl 1996 |smernica č. 96/25/ES (Ú. v. ES L 125, 23.5.1996, s. 35) | 30. jún 1998 |smernica č. 97/8/ES (Ú. v. ES L 48, 19.2.1997, s. 22) | 30. jún 1998 |smernica č. 98/60/ES (Ú. v. ES L 209, 25.7.1998, s. 50) | 31. júl 1998 |--------------------------------------------------PRÍLOHA IVKORELAČNÁ TABUĽKASmernica č. 74/63/EHS | Táto smernica |článok 1 | článok 1 |článok 2 a) | článok 2 a) |článok 2 b) | článok 2 b) |článok 2 d) | článok 2 c) |článok 2 e) | článok 2 d) |článok 2 h) | článok 2 e) |článok 2 i) | — |článok 2 c) | článok 2 f) |článok 2 f) | článok 2 g) |článok 2 g) | článok 2 h) |článok 2a | článok 3 |článok 3 | článok 4 |článok 3a | článok 5 |článok 3b | článok 6 |článok 3c | článok 7 |článok 4 | článok 8 |článok 5 | článok 9 |článok 6 | článok 10 |článok 6a | — |článok 7 | článok 11 |článok 8 (1) | článok 12 (1) |článok 8 (2) | článok 12 (2) |článok 8 (2a) | článok 12 (3) |článok 8 (3) | článok 12 (4) |článok 9 | článok 13 |článok 10 | článok 14 |článok 11 | článok 15 |— | článok 16 |— | článok 17 |— | článok 18 |príloha I | príloha I |príloha II | príloha II |— | príloha III |— | príloha IV |--------------------------------------------------


Dôležité právne oznámenie

|

31987L0054

Smernica Rady zo 16. decembra 1986 o právnej ochrane topografií polovodičových výrobkov

Úradný vestník L 024 , 27/01/1987 S. 0036 - 0040 Fínske špeciálne vydanie: Kapitola 13 Zväzok 16 S. 0095  Švédske špeciálne vydanie: Kapitola 13 Zväzok 16 S. 0095  CS.ES Kapitola 13 Zväzok 008 S. 231  ET.ES Kapitola 13 Zväzok 008 S. 231  HU.ES Kapitola 13 Zväzok 008 S. 231  LT.ES Kapitola 13 Zväzok 008 S. 231  LV.ES Kapitola 13 Zväzok 008 S. 231  MT.ES Kapitola 13 Zväzok 008 S. 231  PL.ES Kapitola 13 Zväzok 008 S. 231  SK.ES Kapitola 13 Zväzok 008 S. 231  SL.ES Kapitola 13 Zväzok 008 S. 231

		Smernica Radyzo 16. decembra 1986o právnej ochrane topografií polovodičových výrobkov(87/54/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže polovodičové výrobky zohrávajú stále dôležitejšiu úlohu v širokom rozmedzí priemyselných odvetví a technológia polovodičov sa preto dá považovať za technológiu mimoriadnej dôležitosti z hľadiska priemyselného rozvoja spoločenstva;keďže funkcie polovodičových výrobkov závisia z veľkej časti od topografií takýchto výrobkov a keďže vývoj takýchto topografií si vyžaduje investície značných ľudských, technických a finančných zdrojov, zatiaľ čo topografie takýchto výrobkov sa dajú kopírovať za zlomok nákladov potrebných na ich nezávislý vývoj;keďže topografie polovodičových výrobkov nie sú v súčasnej dobe vo všetkých členských štátoch jednoznačne chránené jestvujúcim právom a tam, kde takáto ochrana existuje, je rôznorodá;keďže určité exitujúce rozdiely v právnej ochrane polovodičových výrobkov vyskytujúce sa v zákonoch členských štátov majú priame a negatívne účinky na fungovanie spoločného trhu, pokiaľ ide o polovodičové výrobky, a takéto rozdiely by sa ľahko mohli prehĺbiť, keď členské štáty zavedú nové právne predpisy v tejto oblasti;keďže jestvujúce rozdiely s takýmito účinkami sa musia odstrániť a musí sa zabrániť vzniku nových rozdielov s negatívnymi účinkami na spoločný trh;keďže by členské štáty mali mať voľnosť konať samostatne, pokiaľ ide o rozšírenie ochrany na osoby mimo spoločenstva, pokým v určitej lehote nebudú prijaté rozhodnutia spoločenstva;keďže právny rámec spoločenstva o ochrane topografií polovodičových výrobkov sa môže spočiatku obmedziť na určité základné zásady v ustanoveniach, ktoré vymedzia, kto a čo sa má chrániť, výlučné práva, na ktoré sa chránené osoby môžu spoľahnúť pri povoľovaní alebo zákaze určitých úkonov, výnimky z týchto práv a ako dlho má ochrana trvať;keďže o ostatných záležitostiach sa dá v súčasnej dobe rozhodovať v súlade s vnútroštátnym právom, a to najmä o tom, či sa zápis alebo uloženie vyžaduje ako podmienka pre ochranu a či a za akých podmienok sa môžu udeľovať nútené licencie na chránené topografie, s výhradou vylúčenia licencií udelených len z toho dôvodu, že uplynula určitá lehota;keďže ochranou topografií polovodičových výrobkov v súlade s touto smernicou nie je dotknuté uplatňovanie niektorých iných foriem ochrany;keďže o ďalších opatreniach týkajúcich sa právnej ochrany topografií polovodičových výrobkov v spoločenstve sa dá v prípade potreby uvažovať v neskoršom štádiu, zatiaľ čo uplatňovanie spoločných základných zásad zo strany všetkých členských štátov v súlade s ustanoveniami tejto smernice je naliehavo potrebné,PRIJALA TÚTO SMERNICU:KAPITOLA 1Vymedzenie pojmovČlánok 11. Na účely tohto nariadenia:a) "polovodičový výrobok" je konečný výrobok alebo polovýrobok, ktorý:i) pozostáva z telesa obsahujúceho vrstvu polovodičového materiálu aii) má jednu alebo viac vrstiev zložených z vodivého, izolačného alebo polovodičového materiálu vo vopred danom trojrozmernom usporiadaní aiii) je určený na plnenie elektronickej funkcie, a to výlučne alebo spolu s inými funkciami;b) "topografia" polovodičového výrobku je séria akokoľvek zafixovaných alebo zakódovaných vzájomne súvisiacich zobrazení;i) znázorňujúca trojrozmerné usporiadanie vrstiev, z ktorých sa polovodičový výrobok skladá; aii) v týchto sériách každé zobrazenie znázorňuje vzor alebo časť vzoru povrchu polovodičového výrobku v ktoromkoľvek stupni jeho výroby;c) "obchodné využitie" je predaj, nájom, lízing alebo iný spôsob odbytu alebo ponuka na takéto účely. Na účely článkov 3 ods. 4, 4 ods. 1, 7 ods. 1, 3 a 4 sa však za "obchodné využitie" nepovažuje využitie za podmienok utajenia, ak nedošlo k ďalšej distribúcii tretím stranám, až na prípady, keď k využitiu topografie dôjde za podmienok utajenia, vyžadovaných na základe opatrenia prijatého v súlade s článkom 223 ods. 1 písm. b) zmluvy.2. Rada môže kvalifikovanou väčšinou na návrh Komisie zmeniť a doplniť odsek 1 písm. a) bod i) a ii) s cieľom prispôsobiť tieto ustanovenia technickému pokroku.KAPITOLA 2Ochrana topografií polovodičových výrobkovČlánok 21. Členské štáty chránia topografie polovodičových výrobkov prijatím právnych predpisov upravujúcich výlučné práva v súlade s ustanoveniami tejto smernice.2. Topografia polovodičového výrobku je chránená, ak spĺňa podmienky, že je výsledkom tvorivej duševnej činnosti pôvodcu a nie je v odvetví polovodičových výrobkov bežná. Ak je topografia vytvorená z prvkov bežných v odvetví polovodičových výrobkov, je chránená iba vtedy, ak kombinácia týchto prvkov ako celok spĺňa vyššie uvedené podmienky.Článok 31. S výhradou odsekov 2 až 5 patrí právo na ochranu osobám, ktoré sú pôvodcami topografií polovodičových výrobkov.2. Členské štáty môžu ustanoviť, že:a) V prípade, ak topografia bola vytvorená počas pracovného pomeru pôvodcu, právo na ochranu patrí zamestnávateľovi pôvodcu, pokiaľ pracovná zmluva neustanovuje inak;b) v prípade, ak topografia bola vytvorená na základe inej zmluvy, ako je pracovná zmluva, právo na ochranu patrí tej zmluvnej strane, ktorá uviedla topografiu do prevádzky, pokiaľ zmluva neustanovuje inak.3. a) Pokiaľ ide o osoby uvedené v odseku 1, právo na ochranu patrí fyzickým osobám, ktoré sú štátnymi príslušníkmi členského štátu alebo ktoré majú svoj obvyklý trvalý pobyt na území členského štátu.b) V prípade, ak členský štát prijme opatrenia v súlade s odsekom 2, právo na ochranu patrí:i) fyzickým osobám, ktoré sú štátnymi príslušníkmi členského štátu alebo ktoré majú svoj obvyklý trvalý pobyt na území členského štátu;ii) spoločnostiam alebo iným právnickým osobám, ktoré majú skutočný a činný priemyselný alebo obchodný podnik na území členského štátu.4. Ak nevznikne právo na ochranu v súlade s inými ustanoveniami tohto článku, právo na ochranu patrí aj osobám uvedeným v odseku 3 písm. b) bod i) a ii), ktoré:a) ako prvé obchodne využívajú topografiu, ktorá ešte nebola obchodne využitá nikde inde na svete, ab) získali výlučné oprávnenie obchodne využívať topografiu v celom spoločenstve od osoby, ktorá má oprávnenie ňou disponovať.5. Právo na ochranu patrí aj právnym nástupcom osôb uvedených v odsekoch 1 až 4.6. S výhradou odseku 7 môžu členské štáty vyjednať a uzatvoriť dohody alebo vyhlásenia s tretími štátmi a mnohostranné zmluvy týkajúce sa právnej ochrany topografií polovodičových výrobkov pri dodržaní práva spoločenstva a najmä pravidiel uvedených v tejto smernici.7. Členské štáty môžu začať rokovania s tretími štátmi o rozšírení práva ochrany na osoby, ktorým toto právo podľa ustanovení tejto smernice nepatrí. Členské štáty, ktoré začnú rokovať, budú o tom informovať Komisiu.Ak si niektorý členský štát želá rozšíriť ochranu na osoby, ktoré inak nemajú právo na ochranu v súlade s ustanoveniami tejto smernice, alebo uzatvoriť dohodu alebo prijať vyhlásenie o rozšírení ochrany s nečlenským štátom, oznámi to Komisii. Komisia o tom bude informovať ostatné členské štáty.Členský štát ponechá rozšírenie ochrany alebo uzatvorenie dohody alebo vyhlásenia dočasne neplatné na dobu jedného mesiaca od dátumu, kedy o tom informoval Komisiu. V čase, keď Komisia oznámi príslušnému členskému štátu svoj zámer predložiť stanovisko Rade v tom zmysle, že ochrana sa má rozšíriť na všetky členské štáty, pokiaľ ide o príslušné osoby alebo nečlenský štát, členský štát ponechá rozšírenie ochrany alebo uzatvorenie dohody alebo vyhlásenia dočasne neplatné na dobu dvoch mesiacov od dátumu oznámenia zo strany členského štátu.V prípade, ak Komisia pred uplynutím takejto dvojmesačnej lehoty predloží takýto návrh Rade, členský štát ponechá rozšírenie ochrany alebo uzatvorenie dohody alebo vyhlásenia dočasne neplatné na obdobie ďalších štyroch mesiacov od dátumu predloženia návrhu.V prípade, že vo vyššie uvedených lehotách nedôjde oznámenie alebo návrh Komisie alebo rozhodnutie Rady, členské štáty môžu rozšíriť ochranu alebo uzatvoriť dohodu alebo prijať vyhlásenie.Návrh Komisie na rozšírenie ochrany schvaľuje Rada kvalifikovanou väčšinou, a to nezávisle od toho, či sa predloží po oznámení členského štátu v súlade s prechádzajúcimi odsekmi, alebo nie.Rozhodnutie Rady na základe návrhu Komisie nebráni členskému štátu rozšíriť ochranu popri osobách, ktoré požívajú ochranu vo všetkých členských štátoch, na osoby, ktoré boli zahrnuté do oznámenia o plánovanom rozšírení, dohode alebo vyhlásení, pokiaľ Rada kvalifikovanou väčšinou nerozhodla inak.8. Návrhy Komisie a rozhodnutia Rady podľa odseku 7 sa pre informáciu uverejnia v Úradnom vestníku Európskych spoločenstiev.Článok 41. Členské štáty môžu ustanoviť, že výlučné práva udelené v súlade s článkom 2 nevzniknú alebo sa nebudú už ďalej vzťahovať na topografiu polovodičového výrobku, ak prihláška na zápis nebola podaná príslušným spôsobom na štátny orgán do dvoch rokov od jej prvého obchodného využitia. Členské štáty môžu požadovať okrem takéhoto zápisu, aby bol materiál identifikujúci alebo overujúci topografiu alebo jej akúkoľvek kombináciu uložený u štátneho orgánu, ako aj vyhlásenie o dátume prvého obchodného využitia topografie, pokiaľ je takýto dátum skorší ako dátum prihlášky na zápis.2. Členské štáty musia zabezpečiť, aby materiál uložený v súlade s odsekom 1 nebol prístupný verejnosti, pokiaľ ide o obchodné tajomstvo. Týmto ustanovením nie je dotknuté sprístupnenie takéhoto materiálu na základe príkazu súdu alebo iného príslušného orgánu osobám zúčastneným na súdnom spore, ktorý sa týka platnosti alebo porušenia výlučných práv uvedených v článku 2.3. Členské štáty môžu požadovať, aby sa prevody práv k chráneným topografiám zapisovali.4. Členské štáty môžu podmieniť zápis a uloženie v súlade s odsekmi 1 a 3 uhradením poplatkov, ktoré nebudú vyššie ako správne náklady.5. Podmienky, ktoré predpisujú splnenie dodatočných formalít na získanie alebo zachovanie ochrany, sa nepovoľujú.6. Členské štáty, ktoré požadujú zápis, ustanovia opravné prostriedky v prospech osoby, ktorá má právo na ochranu v súlade s ustanoveniami tejto smernice, ktorá môže dokázať, že iná osoba požiadala alebo získala zápis topografie bez jej súhlasu.Článok 51. Súčasťou výlučných práv uvedených v článku 2 sú práva povoliť alebo zakázať nasledujúce úkony:a) reprodukovanie topografie, ak je chránená podľa článku 2 ods. 2;b) obchodné využitie alebo dovoz topografie na tento účel alebo polovodičového výrobku vyrobeného s použitím topografie.2. Napriek odseku 1 môže členský štát povoliť reprodukovanie topografie súkromne na neobchodné účely.3. Výlučné práva uvedené v odseku 1 písm. a) sa nevzťahujú na reprodukovanie s cieľom analyzovať, vyhodnocovať alebo oboznamovať sa s poňatiami, postupmi, systémami alebo technikami obsiahnutými v topografii alebo s topografiou samotnou.4. Výlučné práva uvedené v odseku 1 sa nerozširujú na žiaden takýto úkon, pokiaľ ide o topografiu, ktorá spĺňa požiadavky článku 2 ods. 2 a je vytvorená na základe analýzy a vyhodnotenia inej topografie, vykonanej v súlade s odsekom 3.5. Výlučné práva povoliť alebo zakázať úkony uvedené v odseku 1 písm. b) sa nevzťahujú na žiadny takýto úkon vykonaný po tom, ako topografiu alebo polovodičový výrobok uviedla na trh v členskom štáte osoba oprávnená povoliť ich predaj alebo ak sa tak stalo s jej súhlasom.6. Osobe, ktorá po získaní polovodičového výrobku nevie alebo nemá žiadne primerané dôvody veriť, že výrobok je chránený výlučným právom udeleným členským štátom v súlade s touto smernicou, nebude bránené v obchodnom využití takéhoto výrobku.Ak v prípade úkonov vykonaných po tom, ako takáto osoba vie alebo má primerané dôvody veriť, že polovodičový výrobok je chránený, členské štáty zabezpečia, aby na žiadosť držiteľa práv súd požadoval v súlade s ustanoveniami príslušného vnútroštátneho práva zaplatenie primeranej náhrady.7. Ustanovenia odseku 6 sa vzťahujú na právnych nástupcov osoby uvedenej v prvej vete tohto odseku.Článok 6Členské štáty nepodmienia automaticky a zo zákona výlučné práva uvedené v článku 2 udelením licencie len preto, že uplynula určitá lehota.Článok 71. Členské štáty ustanovia, že výlučné práva uvedené v článku 2 nadobudnú účinnosť:a) v prípade, ak je zápis podmienkou nadobudnutia účinnosti výlučných práv v súlade s článkom 4, ku skoršiemu z nasledujúcich dátumov:i) dátum, kedy sa topografia prvýkrát obchodne využila kdekoľvek na svete;ii) dátum, kedy bola predpísanou formou podaná prihláška na zápis, alebob) keď sa topografia prvýkrát obchodne využila kdekoľvek na svete, aleboc) keď bola topografia po prvýkrát zafixovaná alebo zakódovaná.2. Keď výlučné práva nadobudnú účinnosť v súlade s odsekom 1 písm. a) alebo b), členské štáty určia – na obdobie pred nadobudnutím účinnosti takýchto práv – opravné prostriedky v prospech osoby, ktorá má práva na ochranu v súlade s ustanoveniami tejto smernice, ktorá môže preukázať, že iná osoba podvodným spôsobom reprodukovala alebo obchodne využívala alebo s takýmto cieľom dovážala topografiu. Týmto odsekom nie sú dotknuté opravné prostriedky, ktoré sú k dispozícii s cieľom presadzovať výlučné práva udelené v súlade s článkom 2.3. Výlučné práva zanikajú uplynutím desiatich rokov od konca kalendárneho roka, v ktorom bola topografia prvýkrát obchodne využitá kdekoľvek na svete, alebo v prípade, ak je zápis podmienkou pre vznik alebo pokračovanie uplatňovania výlučných práv, uplynutím desiatich rokov od skoršieho z nasledujúcich dátumov:a) koniec kalendárneho roku, v ktorom bola topografia prvýkrát obchodne využitá kdekoľvek na svete;b) koniec kalendárneho roku, v ktorom bola prihláška predpísaným spôsobom podaná.4. V prípade, ak topografia nebola obchodne využitá nikde na svete počas pätnástich rokov od jej prvého zafixovania alebo zakódovania, všetky výlučné práva existujúce na základe odseku 1 zaniknú a žiadne nové výlučné práva nevzniknú, ak prihláška nebola podaná predpísanou formou v uvedenej lehote v tých členských štátoch, v ktorých je zápis podmienkou vzniku alebo ďalšieho uplatňovania výlučných práv.Článok 8Ochrana topografií polovodičových výrobkov v súlade s článkom 2 sa nevzťahuje na iné poňatie, postup, systém, techniku, či zakódované informácie obsiahnuté v topografii.Článok 9Keď právne predpisy členských štátov stanovia, že polovodičové výrobky vyrobené s použitím chránených topografií sa môžu označiť, použije sa nasledujúce označenie veľkým písmenom T: T, "T", [T],+++++ TIFF +++++, T* alebo+++++ TIFF +++++.KAPITOLA 3Trvalé uplatňovanie ostatných právnych ustanoveníČlánok 101. Ustanoveniami tejto smernice nie sú dotknuté právne ustanovenia týkajúce sa práv patentu a úžitkového vzoru.2. Ustanoveniami tejto smernice nie sú dotknuté:a) práva udelené členskými štátmi v rámci plnenia ich záväzkov podľa medzinárodných dohôd vrátane ustanovení, ktorými sa takéto práva rozširujú na štátnych príslušníkov územia príslušného členského štátu alebo osoby s trvalým pobytom na tomto území;b) zákony o autorských právach v členských štátoch obmedzujúcich reprodukovanie výkresov alebo iných umeleckých zobrazení topografií ich dvojrozmerným kopírovaním.3. Ochrana poskytovaná vnútroštátnym právom topografiám alebo polovodičovým výrobkom zafixovaným alebo zakódovaným pred nadobudnutím účinnosti vnútroštátnych ustanovení, ktorými sa uzákoňuje táto smernica – najneskôr k dátumu stanovenému v článku 11 ods. 1 – nebude ovplyvnená ustanoveniami tejto smernice.KAPITOLA 4Záverečné ustanoveniaČlánok 111. Členské štáty uvedú do účinnosti zákony, iné právne predpisy alebo správne opatrenia nevyhnutné na dosiahnutie súladu s touto smernicou do 7. novembra 1987.2. Členské štáty zabezpečia, aby boli Komisii oznámené znenia hlavných ustanovení vnútroštátneho práva, ktoré prijali v oblasti, na ktorú sa vzťahuje táto smernica.Článok 12Táto smernica je adresovaná členským štátom.V Bruseli 16. decembra 1986Za RadupredsedaG. Howe[1] Ú. v. ES C 360, 31.12.1985, s. 14.[2] Ú. v. ES C 255, 13.10.1986, s. 249.[3] Ú. v. ES C 189, 28.7.1986, s. 5.--------------------------------------------------